Σημαντική ανακοίνωση νομικού περιεχομένου

|

32004D0197

2004/197/ΚΕΠΠΑ: Απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας

Επίσημη Εφημερίδα αριθ. L 063 της 28/02/2004 σ. 0068 - 0082

Απόφαση 2004/197/ΚΕΠΠΑ του Συμβουλίουτης 23ης Φεβρουαρίου 2004για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυναςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 13 παράγραφος 3 και το άρθρο 28 αυτής,Εκτιμώντας τα ακόλουθα:(1) Το Ευρωπαϊκό Συμβούλιο, που συνήλθε στο Ελσίνκι στις 10 και 11 Δεκεμβρίου 1999, αποφάσισε μεταξύ άλλων ότι τα κράτη μέλη, συμμετέχοντας επί εθελοντικής βάσεως σε επιχειρήσεις υπό τη διοίκηση της Ευρωπαϊκής Ένωσης, θα πρέπει έως το 2003 να είναι σε θέση να αναπτύσσουν εντός 60 ημερών και να διατηρούν επί ένα τουλάχιστον έτος στρατιωτικές δυνάμεις έως και 50000 - 60000 ατόμων, ικανές να ανταποκριθούν σε ολόκληρο το φάσμα των αποστολών τύπου Petersberg.(2) Το Ευρωπαϊκό Συμβούλιο, που συνήλθε στη Θεσσαλονίκη στις 19 και 20 Ιουνίου 2003, εξέφρασε την ικανοποίησή του για τα συμπεράσματα του Συμβουλίου, της 19ης Μαΐου 2003, στα οποία μεταξύ άλλων επιβεβαιώνεται η ανάγκη να διαθέτει η Ευρωπαϊκή Ένωση ικανότητα ταχείας στρατιωτικής αντίδρασης.(3) Το Συμβούλιο αποφάσισε στις 22 Σεπτεμβρίου 2003 ότι η Ευρωπαϊκή Ένωση θα πρέπει να αποκτήσει την ικανότητα ευέλικτης διαχείρισης της χρηματοδότησης των κοινών εξόδων των στρατιωτικών επιχειρήσεων οιασδήποτε κλίμακας, πολυπλοκότητας ή προτεραιότητας, και τούτο δημιουργώντας, έως την 1η Μαρτίου 2004, ένα μόνιμο μηχανισμό χρηματοδότησης, ο οποίος να αναλάβει τη χρηματοδότηση των κοινών εξόδων οιασδήποτε μελλοντικής στρατιωτικής επιχείρησης της Ένωσης.(4) Το Συμβούλιο ενέκρινε στις 17 Ιουνίου 2002 το έγγραφο 10155/02 για τη χρηματοδότηση επιχειρήσεων διαχείρισης κρίσεων υπό την ηγεσία της ΕΕ οι οποίες έχουν στρατιωτικές συνέπειες ή συνέπειες στην άμυνα.(5) Η συνθήκη για την Ευρωπαϊκή Ένωση προβλέπει στο άρθρο 28 παράγραφος 3 ότι τα κράτη μέλη οι αντιπρόσωποι των οποίων στο Συμβούλιο προέβησαν σε τυπική δήλωση δυνάμει του άρθρου 23 παράγραφος 1 δεύτερο εδάφιο δεν υποχρεούνται να συμβάλουν στη χρηματοδότηση επιχειρήσεων που έχουν στρατιωτικές συνέπειες ή συνέπειες στην άμυνα.(6) Σύμφωνα με το άρθρο 6 του πρωτοκόλλου για τη θέση της Δανίας, το οποίο έχει προσαρτηθεί στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα και η Δανία δεν συμμετέχει στη χρηματοδότηση του μηχανισμού,ΑΠΟΦΑΣΙΖΕΙ:Άρθρο 1ΟρισμοίΓια τους σκοπούς της παρούσας απόφασης νοούνται ως:α) "συμμετέχοντα κράτη μέλη" τα κράτη μέλη της Ευρωπαϊκής Ένωσης πλην της Δανίας·β) "συνεισφέροντα κράτη" τα κράτη μέλη τα οποία συνεισφέρουν στη χρηματοδότηση της εν λόγω στρατιωτικής επιχείρησης σύμφωνα με το άρθρο 28 παράγραφος 3 της συνθήκης για την Ευρωπαϊκή Ένωση και τα τρίτα κράτη που συνεισφέρουν στη χρηματοδότηση των κοινών εξόδων της επιχείρησης αυτής βάσει συμφωνιών που έχουν συνάψει με την Ευρωπαϊκή Ένωση.ΚΕΦΑΛΑΙΟ 1 ΜΗΧΑΝΙΣΜΟΣΆρθρο 2Δημιουργία του μηχανισμού1. Δημιουργείται μηχανισμός για τη διαχείριση της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας.2. Ο μηχανισμός ονομάζεται ΑΘΗΝΑ.3. Ο μηχανισμός ΑΘΗΝΑ ενεργεί εξ ονόματος των συμμετεχόντων κρατών μελών ή, όσον αφορά τις ειδικές επιχειρήσεις, των συνεισφερόντων κρατών όπως αυτά ορίζονται στο άρθρο 1.Άρθρο 3Δικαιοπρακτική ικανότηταΓια τη διοικητική διαχείριση της χρηματοδότησης των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας, ο μηχανισμός ΑΘΗΝΑ διαθέτει την αναγκαία δικαιοπρακτική ικανότητα, ιδίως προκειμένου να κατέχει τραπεζικό λογαριασμό, να αποκτά, να έχει στην κυριότητά του ή να μεταβιβάζει περιουσιακά στοιχεία, να συνάπτει συμβάσεις ή διοικητικούς διακανονισμούς και να παρίσταται ενώπιον δικαστηρίου. Ο μηχανισμός ΑΘΗΝΑ δεν έχει κερδοσκοπικό χαρακτήρα.Άρθρο 4Συντονισμός με τρίτουςΣτο μέτρο που είναι απαραίτητο για την εκπλήρωση της αποστολής του και τηρουμένων των στόχων και της πολιτικής της Ευρωπαϊκής Ένωσης, ο μηχανισμός ΑΘΗΝΑ συντονίζει τις δραστηριότητές του με τα κράτη μέλη, τα κοινοτικά θεσμικά όργανα και τους διεθνείς οργανισμούς.ΚΕΦΑΛΑΙΟ 2 ΟΡΓΑΝΩΤΙΚΗ ΔΟΜΗΆρθρο 5Διαχειριστικά όργανα και προσωπικό1. Το μηχανισμό ΑΘΗΝΑ διαχειρίζονται, υπό την εξουσία της ειδικής επιτροπής, τα ακόλουθα πρόσωπα:α) ο διευθυντής·β) ο διοικητής της εκάστοτε επιχείρησης καθ' όσον αφορά την υπ' αυτόν επιχείρηση, (εφεξής "διοικητής επιχείρησης")·γ) ο υπόλογος.2. Ο μηχανισμός ΑΘΗΝΑ χρησιμοποιεί όσο το δυνατόν περισσότερο τις υπάρχουσες διοικητικές δομές της Ευρωπαϊκής Ένωσης. Ο μηχανισμός ΑΘΗΝΑ προσφεύγει στο προσωπικό που του διαθέτουν κατά τις ανάγκες τα θεσμικά όργανα της ΕΕ ή αποσπάται από τα κράτη μέλη.3. Ο γενικός γραμματέας του Συμβουλίου μπορεί να θέσει στη διάθεση του διευθυντή ή του υπολόγου το αναγκαίο για την άσκηση των καθηκόντων τους προσωπικό, ενδεχομένως ύστερα από πρόταση ενός συμμετέχοντος κράτους μέλους.4. Τα όργανα και το προσωπικό του μηχανισμού ΑΘΗΝΑ ενεργοποιούνται βάσει των επιχειρησιακών αναγκών.Άρθρο 6Ειδική επιτροπή1. Συνιστάται ειδική επιτροπή η οποία απαρτίζεται από έναν εκπρόσωπο εκάστου συμμετέχοντος κράτους μέλους ("ειδική επιτροπή"). Η Επιτροπή παρίσταται στις συνεδριάσεις της ειδικής επιτροπής χωρίς να λαμβάνει μέρος στις ψηφοφορίες.2. Η διαχείριση του μηχανισμού ΑΘΗΝΑ γίνεται υπό την εξουσία της ειδικής επιτροπής.3. Κατά τη συζήτηση της χρηματοδότησης των κοινών εξόδων μιας δεδομένης στρατιωτικής επιχείρησης:α) η ειδική επιτροπή απαρτίζεται από έναν εκπρόσωπο κάθε συμμετέχοντος κράτους μέλους·β) οι αντιπρόσωποι των συνεισφερόντων τρίτων κρατών συμμετέχουν στις εργασίες της ειδικής επιτροπής, αλλά δεν λαμβάνουν μέρος ούτε παρίστανται στις ψηφοφορίες·γ) ο διοικητής της επιχείρησης ή ο εκπρόσωπός του συμμετέχει στις εργασίες της ειδικής επιτροπής χωρίς να λαμβάνει μέρος στις ψηφοφορίες.4. Η προεδρία του Συμβουλίου της Ευρωπαϊκής Ένωσης συγκαλεί τις συνεδριάσεις της ειδικής επιτροπής και προεδρεύει αυτών. Ο διευθυντής ασκεί χρέη γραμματέως της ειδικής επιτροπής και συντάσσει τα πρακτικά των συζητήσεων της ειδικής επιτροπής. Δεν λαμβάνει μέρος στις ψηφοφορίες.5. Ο υπόλογος συμμετέχει αν παρίσταται ανάγκη στις εργασίες της ειδικής επιτροπής χωρίς να λαμβάνει μέρος στις ψηφοφορίες.6. Αν το ζητήσει ένα συμμετέχον κράτος μέλος, ο διευθυντής ή ο διοικητής επιχειρήσεως, η προεδρία συγκαλεί την ειδική επιτροπή εντός το πολύ δέκα πέντε ημερών.7. Ο διευθυντής ενημερώνει δεόντως την ειδική επιτροπή για κάθε απαίτηση ή διαφορά περί το μηχανισμό ΑΘΗΝΑ.8. Η ειδική επιτροπή αποφασίζει με ομοφωνία των μελών που την απαρτίζουν, λαμβάνοντας υπόψη τη σύνθεσή της όπως αυτή ορίζεται στις παραγράφους 1 και 3. Οι αποφάσεις της είναι δεσμευτικές.9. Η ειδική επιτροπή εγκρίνει όλους τους προϋπολογισμούς, λαμβάνοντας υπόψη τα σχετικά ποσά αναφοράς, και ασκεί γενικώς τις αρμοδιότητες που προβλέπονται στα άρθρα 18, 19, 20, 21, 22, 24, 25, 27, 29, 31, 32, 36, 37, 38, 39 και 41.10. Η ειδική επιτροπή ενημερώνεται από τον διευθυντή, τον διοικητή της επιχείρησης και τον υπόλογο όπως ορίζει η παρούσα απόφαση.11. Το κείμενο των πράξεων που εγκρίνει η ειδική επιτροπή σύμφωνα με τα άρθρα 18, 19, 20, 21, 22, 24, 27, 29, 31, 32, 36, 37, 38, 39 και 41 υπογράφει ο κατά τη στιγμή της εγκρίσεώς τους πρόεδρος της ειδικής επιτροπής και ο διευθυντής.Άρθρο 7Διευθυντής1. Ο γενικός γραμματέας του Συμβουλίου διορίζει τον διευθυντή και τουλάχιστον έναν αναπληρωτή διευθυντή για μία τριετία.2. Ο διευθυντής ασκεί τα καθήκοντά του επ' ονόματι του μηχανισμού ΑΘΗΝΑ.3. Ο διευθυντής:α) εκπονεί και υποβάλλει στην ειδική επιτροπή κάθε σχέδιο προϋπολογισμού. Σε κάθε σχέδιο προϋπολογισμού, το τμήμα "Δαπάνες" μιας επιχείρησης εκπονείται βάσει πρότασης του διοικητή της·β) εκδίδει τους προϋπολογισμούς μετά την έγκρισή τους από την ειδική επιτροπή·γ) αποτελεί τον διατάκτη των "Εσόδων", των "Κοινών εξόδων που προκύπτουν για την προετοιμασία, ή συνεπεία, των στρατιωτικών επιχειρήσεων" και των "επιχειρησιακών κοινών εξόδων" που προκύπτουν εκτός της ενεργού φάσης της επιχείρησης·δ) εφαρμόζει, καθ' όσον αφορά τα έσοδα, τους οικονομικούς διακανονισμούς που συνάπτονται με τρίτους για τη χρηματοδότηση των κοινών εξόδων των στρατιωτικών επιχειρήσεων της Ένωσης.4. Ο διευθυντής μεριμνά για την τήρηση των κανόνων που θεσπίζονται με την παρούσα απόφαση και για την εφαρμογή των αποφάσεων της ειδικής επιτροπής.5. Ο διευθυντής εξουσιοδοτείται να λαμβάνει κατά την κρίση του τα μέτρα εκτέλεσης των δαπανών που χρηματοδοτούνται μέσω του μηχανισμού ΑΘΗΝΑ. Ενημερώνει σχετικά την ειδική επιτροπή.6. Ο διευθυντής συντονίζει τις εργασίες για τα δημοσιονομικά θέματα τα σχετικά με τις στρατιωτικές επιχειρήσεις της Ένωσης. Ο διευθυντής αποτελεί σημείο επαφής με τις εθνικές διοικήσεις και, κατά τα δέοντα, με τους διεθνείς οργανισμούς για τα θέματα αυτά.7. Ο διευθυντής είναι υπεύθυνος ενώπιον της ειδικής επιτροπής.Άρθρο 8Διοικητής επιχείρησης1. Ο διοικητής της επιχείρησης ασκεί επ' ονόματι του μηχανισμού ΑΘΗΝΑ τα καθήκοντά του τα σχετικά με τη χρηματοδότηση των κοινών εξόδων της επιχείρησης της οποίας έχει το πρόσταγμα.2. Για την υπό τις διαταγές του επιχείρηση, ο διοικητής επιχείρησης:α) διαβιβάζει στον διευθυντή τις προτάσεις του για το τμήμα "δαπάνες-επιχειρησιακά κοινά έξοδα" των σχεδίων προϋπολογισμού·β) εκτελεί ως διατάκτης τις πιστώσεις που συνδέονται με τα επιχειρησιακά κοινά έξοδα· έχει εξουσία επί παντός προσώπου που συμμετέχει στην εκτέλεση αυτών των πιστώσεων, έστω και στη φάση της προχρηματοδότησης· μπορεί να προβαίνει σε αναθέσεις και να συνάπτει συμβάσεις επ' ονόματι του μηχανισμού ΑΘΗΝΑ· ανοίγει τραπεζικό λογαριασμό επ' ονόματι του μηχανισμού ΑΘΗΝΑ για την υπό τις διαταγές του επιχείρηση.3. Ο διοικητής της επιχείρησης εξουσιοδοτείται να λαμβάνει για την υπό τις διαταγές του επιχείρηση τα κατά την κρίση του πρόσφορα μέτρα εκτέλεσης των δαπανών που χρηματοδοτούνται μέσω του μηχανισμού ΑΘΗΝΑ. Ενημερώνει σχετικώς τον διευθυντή και την ειδική επιτροπή.Άρθρο 9Υπόλογος1. Ο γενικός γραμματέας του Συμβουλίου διορίζει τον υπόλογο και τουλάχιστον ένα αναπληρωτή υπόλογο για χρονικό διάστημα δύο ετών.2. Ο υπόλογος ασκεί τα καθήκοντά του επ' ονόματι του μηχανισμού ΑΘΗΝΑ.3. Ο υπόλογος είναι επιφορτισμένος με:α) την ορθή εκτέλεση των πληρωμών και την είσπραξη των εσόδων και των βεβαιωμένων απαιτήσεων·β) την κατ' έτος προετοιμασία των λογαριασμών του μηχανισμού ΑΘΗΝΑ, μετά δε τη λήξη εκάστης επιχείρησης, των λογαριασμών της επιχείρησης·γ) την παροχή συνδρομής στον διευθυντή όταν αυτός υποβάλλει προς έγκριση στην ειδική Επιτροπή τους ετήσιους λογαριασμούς ή τους λογαριασμούς μιας επιχείρησης·δ) την τήρηση των λογιστικών βιβλίων του μηχανισμού ΑΘΗΝΑ·ε) τον καθορισμό των λογιστικών κανόνων και μεθόδων και του λογιστικού σχεδίου·στ) τον καθορισμό και την επικύρωση των λογιστικών συστημάτων για τα έσοδα, εφόσον δε συντρέχει περίπτωση, την επικύρωση των συστημάτων που καθορίζονται από τον διατάκτη και προορίζονται για την παροχή ή δικαιολόγηση λογιστικών πληροφοριών·ζ) τη φύλαξη δικαιολογιτικών εγγράφων·η) τη διαχείριση του ταμείου από κοινού με τον διευθυντή.4. Ο διευθυντής και ο διοικητής επιχείρησης παρέχουν στον υπόλογο όλες τις αναγκαίες πληροφορίες για την κατάρτιση λογαριασμών που να απεικονίζουν επακριβώς την περιουσία του μηχανισμού ΑΘΗΝΑ και την εκτέλεση του προϋπολογισμού που αυτός διαχειρίζεται, εγγυώνται δε την αξιοπιστία των πληροφοριών αυτών.5. Ο υπόλογος είναι υπεύθυνος ενώπιον της ειδικής επιτροπής.Άρθρο 10Γενικές διατάξεις που εφαρμόζονται στον διευθυντή, στον υπόλογο και στο προσωπικό του μηχανισμού ΑΘΗΝΑ1. Το αξίωμα του διευθυντή ή αναπληρωτή διευθυντή, είναι ασυμβίβαστο προς εκείνο του υπολόγου ή αναπληρωτή υπολόγου.2. Ο αναπληρωτής διευθυντής ενεργεί υπό την εξουσία του διευθυντή. Ο αναπληρωτής υπόλογος ενεργεί υπό την εξουσία του υπολόγου.3. Ο αναπληρωτής διευθυντής αναπληρώνει τον διευθυντή σε περίπτωση απουσίας ή κωλύματος του τελευταίου. Ο αναπληρωτής υπόλογος αναπληρώνει τον υπόλογο σε περίπτωση απουσίας ή κωλύματος του τελευταίου.4. Οι υπάλληλοι και το λοιπό προσωπικό των Ευρωπαϊκών Κοινοτήτων που εργάζονται για το μηχανισμό ΑΘΗΝΑ εξακολουθούν να υπόκεινται στους κανόνες και τις ρυθμίσεις που εφαρμόζονται σε αυτούς.5. Το προσωπικό που τίθεται στη διάθεση του μηχανισμού ΑΘΗΝΑ από τα κράτη μέλη υπόκειται στους ίδιους κανόνες με τους περιλαμβανόμενους στην απόφαση του Συμβουλίου σχετικά με το καθεστώς που εφαρμόζεται στους αποσπασμένους εθνικούς εμπειρογνώμονες, καθώς και στις διατάξεις που συμφωνούνται από την εθνική τους διοίκηση και το θεσμικό όργανο της Κοινότητας ή το μηχανισμό ΑΘΗΝΑ. Ωστόσο, σε κάθε περίπτωση, το κράτος μέλος που αποσπά αναλαμβάνει την επιβάρυνση των αποδοχών των εμπειρογνωμόνων τις οποίες καθορίζει η ως άνω απόφαση σχετικά με το καθεστώς που εφαρμόζεται στους αποσπασμένους εθνικώς εμπειρογνώμονες.6. Πριν διοριστεί, το προσωπικό του μηχανισμού ΑΘΗΝΑ πρέπει να έχει λάβει έγκριση πρόσβασης στις εμπιστευτικές πληροφορίες του Συμβουλίου τουλάχιστον μέχρι της διαβάθμισης ασφάλειας "Secret UE", ή ισοδύναμη έγκριση από ένα κράτος μέλος.7. Ο διευθυντής μπορεί να διαπραγματεύεται και να συνάπτει με κράτη μέλη ή τα θεσμικά όργανα της Κοινότητας συμφωνίες βάσει των οποίων μπορεί να ορίζει εκ των προτέρων το προσωπικό που, σε περίπτωση ανάγκης, θα μπορεί να τεθεί αμέσως στη διάθεση του μηχανισμού ΑΘΗΝΑ.ΚΕΦΑΛΑΙΟ 3 ΣΥΝΕΙΣΦΕΡΟΝΤΑ ΤΡΙΤΑ ΚΡΑΤΗΆρθρο 11Μόνιμοι και ad hoc διοικητικοί διακανονισμοί για τους τρόπους καταβολής των συνεισφορών των τρίτων κρατών1. Στο πλαίσιο των συμφωνιών που συνάπτει η ΕΕ με τα τρίτα κράτη που ορίζει το Συμβούλιο ως εν δυνάμει συνεισφέροντα σε επιχειρήσεις της ΕΕ ή ως συνεισφέροντα σε συγκεκριμένη επιχείρηση της ΕΕ, ο διευθυντής διαπραγματεύεται με τα τρίτα αυτά κράτη μόνιμους και ad hoc διοικητικούς διακανονισμούς, αντιστοίχως. Οι διακανονισμοί αυτοί λαμβάνουν τη μορφή ανταλλαγής επιστολών, μεταξύ του μηχανισμού ΑΘΗΝΑ και των αρμόδιων διοικητικών υπηρεσιών των ενδιαφερόμενων τρίτων κρατών, για τον καθορισμό των αναγκαίων τρόπων ταχείας καταβολής συνεισφορών σε οιαδήποτε μελλοντική στρατιωτική επιχείρηση της Ένωσης.2. Εν αναμονή της σύναψης των συμφωνιών που αναφέρονται στην παράγραφο 1, ο διευθυντής δύναται να λαμβάνει τα αναγκαία μέτρα προς διευκόλυνση των καταβολών από τα συνεισφέροντα τρίτα κράτη.3. Ο διευθυντής ενημερώνει εκ των προτέρων την ειδική επιτροπή για τους προβλεπόμενους διακανονισμούς, πριν τους υπογράψει επ' ονόματι του μηχανισμού ΑΘΗΝΑ.4. Όταν η Ένωση αναλαμβάνει κάποια στρατιωτική επιχείρηση, ο διευθυντής θέτει σε λειτουργία, για το ύψος των συνεισφορών που έχει αποφασίσει το Συμβούλιο, τους διακανονισμούς με τα τρίτα κράτη μέλη που συνεισφέρουν στη συγκεκριμένη επιχείρηση.ΚΕΦΑΛΑΙΟ 4 ΤΡΑΠΕΖΙΚΟΙ ΛΟΓΑΡΙΑΣΜΟΙΆρθρο 12Άνοιγμα και προορισμός1. Ο διευθυντής ανοίγει έναν ή περισσότερους τραπεζικούς λογαριασμούς επ' ονόματι του μηχανισμού ΑΘΗΝΑ.2. Οι τραπεζικοί λογαριασμοί ανοίγονται σε πρώτης τάξεως πιστωτικό ίδρυμα με έδρα εγκατεστημένη σε κράτος μέλος.3. Στους λογαριασμούς αυτούς κατατίθενται οι συνεισφορές των συνεισφερόντων κρατών. Από αυτούς πληρώνονται οι δαπάνες που διαχειρίζεται ο μηχανισμός ΑΘΗΝΑ και προκαταβάλλονται στον διοικητή της επιχείρησης τα ποσά που είναι αναγκαία για την εκτέλεση των δαπανών που αφορούν τα κοινά έξοδα μιας στρατιωτικής επιχείρησης. Κανένας λογαριασμός δεν μπορεί να μείνει ακάλυπτος.Άρθρο 13Διαχείριση των κεφαλαίων1. Για κάθε πληρωμή από το λογαριασμό του μηχανισμού ΑΘΗΝΑ απαιτείται διπλή υπογραφή, αφενός του διευθυντή ή του αναπληρωτή διευθυντή και αφετέρου του υπολόγου ή του αναπληρωτή υπολόγου.2. Τα κεφάλαια που διαχειρίζεται ο μηχανισμός ΑΘΗΝΑ, συμπεριλαμβανομένων εκείνων που διατίθενται στον διοικητή επιχείρησης, μπορούν να κατατεθούν μόνο σε πιστωτικό ίδρυμα πρώτης τάξεως, σε ευρώ και σε τραπεζικό λογαριασμό όψεως ή μικρής προθεσμίας.ΚΕΦΑΛΑΙΟ 5 ΚΟΙΝΑ ΕΞΟΔΑΆρθρο 14Ορισμός των κοινών εξόδων και περίοδοι επιλεξιμότητας1. Ο μηχανισμός ΑΘΗΝΑ επιβαρύνεται με τα κοινά έξοδα που αναφέρονται στο παράρτημα Ι όποτε αυτά προκύπτουν. Όταν εγγράφονται σε άρθρο του προϋπολογισμού αναφερόμενο στην επιχείρηση την οποία αφορούν κατά κύριο λόγο, θεωρούνται ως "επιχειρησιακά έξοδα" της επιχείρησης αυτής. Ειδάλλως θεωρούνται ως "κοινά έξοδα που προκύπτουν για την προετοιμασία, ή κατόπιν, μιας επιχείρησης".2. Επιπλέον, κατά το προπαρασκευαστικό στάδιο της επιχείρησης, το οποίο αρχίζει την ημέρα κατά την οποία το Συμβούλιο αποφασίζει τη διεξαγωγή της στρατιωτικής επιχείρησης από την Ένωση, εκτός αν το Συμβούλιο ορίσει προγενέστερη ημερομηνία, και λήγει την ημέρα διορισμού του διοικητή της επιχείρησης, ο μηχανισμός ΑΘΗΝΑ επιβαρύνεται με τα επιχειρησιακά κοινά έξοδα που αναφέρονται στο παράρτημα ΙΙ.3. Κατά τη διάρκεια της ενεργού φάσης μιας επιχείρησης η οποία εκτείνεται από την ημέρα διορισμού του διοικητή της επιχείρησης έως την ημέρα παύσης δραστηριοτήτων του στρατηγείου της επιχείρησης, o μηχανισμός ΑΘΗΝΑ επιβαρύνεται με τα ακόλουθα επιχειρησιακά κοινά έξοδα:α) τα κοινά έξοδα που αναφέρονται στο παράρτημα ΙΙΙ-Α·β) τα κοινά έξοδα που αναφέρονται στο παράρτημα ΙΙΙ-Β, εάν το Συμβούλιο λάβει σχετική απόφαση.4. Αποτελούν επίσης μέρος των επιχειρησιακών κοινών εξόδων μιας επιχείρησης οι δαπάνες που είναι αναγκαίες για την εκκαθάριση αυτής, όπως ορίζεται στο παράρτημα ΙV.Η επιχείρηση έχει εκκαθαριστεί όταν ο εξοπλισμός και οι υποδομές που χρηματοδοτούνται από κοινού για τη διεξαγωγή της επιχείρησης έχουν καταλήξει στον τελικό τους προορισμό και οι λογαριασμοί για την επιχείρηση έχουν εξαντληθεί.5. Δεν είναι επιλέξιμες ως κοινά έξοδα οι δαπάνες τις οποίες θα επωμίζονταν ούτως ή άλλως ένα ή περισσότερα συνεισφέροντα κράτη, ένα θεσμικό όργανο της Κοινότητας ή ένας διεθνής οργανισμός, ανεξάρτητα από τη διοργάνωση επιχείρησης.Άρθρο 15Ασκήσεις1. Τα κοινά έξοδα των ασκήσεων της Ευρωπαϊκής Ένωσης χρηματοδοτούνται μέσω του μηχανισμού ΑΘΗΝΑ, με κανόνες και διαδικασίες παρόμοιους με εκείνους που ισχύουν για τις επιχειρήσεις όπου συμβάλλουν όλα τα συμμετέχοντα κράτη μέλη.2. Τα κοινά έξοδα των ασκήσεων αποτελούνται κατ' αρχήν από τα επιπρόσθετα έξοδα για τα αρχηγεία που μπορούν να αναπτυχθούν ή τα μόνιμα αρχηγεία και, κατά δεύτερο λόγο, από τα επιπρόσθετα έξοδα για τη χρησιμοποίηση από την ΕΕ κοινών περιουσιακών στοιχείων και ικανοτήτων του ΝΑΤΟ που διατίθενται για μιαν άσκηση.3. Τα κοινά έξοδα των ασκήσεων δεν περιλαμβάνουν έξοδα που αφορούν:α) αγορές, συμπεριλαμβανομένων των σχετιζόμενων με κτίρια, υποδομές και εξοπλισμό·β) τον προγραμματισμό ασκήσεων και την προκαταρκτική φάση τους·γ) μεταφορές, στρατωνισμό και στέγαση δυνάμεων.Άρθρο 16Ποσόν αναφοράςΣε κάθε κοινή δράση με την οποία το Συμβούλιο αποφασίζει τη διεξαγωγή στρατιωτικής επιχείρησης της Ένωσης και σε κάθε κοινή δράση ή απόφαση με την οποία το Συμβούλιο αποφασίζει την παράταση επιχείρησης της Ένωσης, ορίζεται ένα ποσόν αναφοράς για τα κοινά έξοδα της επιχείρησης αυτής. Ο διευθυντής, με τη βοήθεια ιδίως του στρατιωτικού επιτελείου της Ένωσης και του διοικητή επιχείρησης, εφόσον ο τελευταίος έχει αναλάβει καθήκοντα, εκτιμά το ποσόν που κρίνεται αναγκαίο για την κάλυψη των κοινών εξόδων της επιχείρησης κατά το προβλεπόμενο χρονικό διάστημα. Ο διευθυντής προτείνει το ποσόν αυτό μέσω της προεδρίας στα όργανα του Συμβουλίου που είναι αρμόδια για την εξέταση του σχεδίου κοινής δράσης ή απόφασης.ΚΕΦΑΛΑΙΟ 6 ΠΡΟΫΠΟΛΟΓΙΣΜΟΣΆρθρο 17Δημοσιονομικοί κανόνες1. Ο προϋπολογισμός, εκπεφρασμένος σε ευρώ, είναι η πράξη που προβλέπει και επιτρέπει, για κάθε οικονομικό έτος, το σύνολο των εσόδων και εξόδων που διαχειρίζεται ο μηχανισμός ΑΘΗΝΑ.2. Όλες οι δαπάνες συνδέονται με συγκεκριμένη επιχείρηση εκτός, εφόσον απαιτείται, των εξόδων που αναφέρονται στο παράρτημα Ι.3. Οι πιστώσεις που εγγράφονται στον προϋπολογισμό εγκρίνονται για τη διάρκεια του οικονομικού έτους που αρχίζει την 1η Ιανουαρίου και τελειώνει στις 31 Δεκεμβρίου του ιδίου έτους.4. Ο προϋπολογισμός πρέπει να είναι ισοσκελισμένος ως προς τα έσοδα-έξοδα.5. Κανένα έσοδο ή δαπάνη δεν μπορεί να εκτελεστεί αν δεν εγγραφεί σε γραμμή του προϋπολογισμού και εντός του ορίου των εγγεγραμμένων πιστώσεων.Άρθρο 18Καταρτισμός και έγκριση του ετήσιου προϋπολογισμού1. Κάθε χρόνο, ο διευθυντής καταρτίζει σχέδιο προϋπολογισμού για το επόμενο οικονομικό έτος, με τη βοήθεια εκάστου διοικητή επιχείρησης καθ' όσον αφορά το τμήμα "επιχειρησιακά κοινά έξοδα". Ο διευθυντής υποβάλλει το σχέδιο προϋπολογισμού στην ειδική επιτροπή το αργότερο έως τις 31 Οκτωβρίου.2. Το σχέδιο προϋπολογισμού περιλαμβάνει:α) τις πιστώσεις που κρίνονται αναγκαίες για την κάλυψη των κοινών εξόδων που προκύπτουν για την προετοιμασία, ή κατόπιν, μιας επιχείρησης·β) τις πιστώσεις που κρίνονται αναγκαίες για την κάλυψη των επιχειρησιακών κοινών εξόδων για τις διεξαγόμενες ή σχεδιαζόμενες επιχειρήσεις, συμπεριλαμβανομένων ενδεχομένως των πιστώσεων για την απόδοση των κοινών εξόδων που προχρηματοδοτούνται από ένα κράτος ή από τρίτον·γ) πρόβλεψη των αναγκαίων εσόδων προς κάλυψη των δαπανών.3. Ανάλογα με τη φύση και τον προορισμό τους οι πιστώσεις ταξινομούνται σε τίτλους και κεφάλαια τα οποία, αν χρειαστεί, υποδιαιρούνται σε άρθρα. Το σχέδιο προϋπολογισμού περιλαμβάνει λεπτομερείς παρατηρήσεις κατά κεφάλαιο ή κατ' άρθρο. Σε κάθε επιχείρηση αφιερώνεται ένας συγκεκριμένος τίτλος. Ένας συγκεκριμένος τίτλος αποτελεί το "γενικό μέρος" του προϋπολογισμού και περιλαμβάνει τα "κοινά έξοδα που προκύπτουν για την προετοιμασία, ή κατόπιν, μιας επιχείρησης".4. Κάθε τίτλος μπορεί να περιλαμβάνει ένα κεφάλαιο με ονομασία "προσωρινές πιστώσεις". Οι πιστώσεις αυτές εγγράφονται όταν υπάρχει, για σοβαρούς λόγους, αβεβαιότητα περί του ποσού των απαιτούμενων πιστώσεων ή περί του πεδίου εφαρμογής των εγγραφόμενων πιστώσεων.5. Τα έσοδα αποτελούνται από:α) συνεισφορές που καταβάλλουν τα συμμετέχοντα και τα συνεισφέροντα κράτη μέλη, ενδεχομένως δε τα συνεισφέροντα τρίτα κράτη·β) διάφορα έσοδα, υποδιαιρούμενα κατά τίτλο, που περιλαμβάνουν τους τόκους, το προϊόν των πωλήσεων και το υπόλοιπο του προηγούμενου οικονομικού έτους, αφού καθοριστεί από την ειδική επιτροπή.6. Η ειδική επιτροπή εγκρίνει το σχέδιο προϋπολογισμού πριν από τις 31 Δεκεμβρίου. Ο διευθυντής εκδίδει τον εγκριθέντα προϋπολογισμό και τον κοινοποιεί στα συμμετέχοντα και στα συνεισφέροντα κράτη.Άρθρο 19Διορθωτικοί προϋπολογισμοί1. Σε περίπτωση αναπόφευκτων, εξαιρετικών ή απρόβλεπτων περιστάσεων, ιδίως όταν σχεδιάζεται επιχείρηση ενώ έχει αρχίσει το οικονομικό έτος, ο διευθυντής υποβάλλει σχέδιο διορθωτικού προϋπολογισμού. Εάν το σχέδιο διορθωτικού προϋπολογισμού υπερβαίνει σημαντικά το ποσό αναφοράς για την εν λόγω επιχείρηση, η ειδική επιτροπή μπορεί να ζητήσει από το Συμβούλιο να το εγκρίνει.2. Το σχέδιο διορθωτικού προϋπολογισμού καταρτίζεται, υποβάλλεται, εγκρίνεται, εκδίδεται και κοινοποιείται με την ίδια διαδικασία όπως και ο ετήσιος προϋπολογισμός. Εντούτοις, όταν ο διορθωτικός προϋπολογισμός συνδέεται με την έναρξη στρατιωτικής επιχείρησης της Ένωσης, συνοδεύεται από λεπτομερές δημοσιονομικό δελτίο σχετικά με τα προβλεπόμενα κοινά έξοδα για την όλη επιχείρηση. Η ειδική επιτροπή αποφασίζει λαμβάνοντας υπόψη της τον επείγοντα χαρακτήρα του θέματος.Άρθρο 20Μεταφορές πιστώσεων1. Ο διευθυντής, ενδεχομένως με πρόταση του διοικητή επιχείρησης, μπορεί να προβεί σε μεταφορές πιστώσεων. Ο διευθυντής ενημερώνει για την πρόθεσή του την ειδική επιτροπή, και εφόσον το επιτρέπει ο επείγων χαρακτήρας του θέματος, τρεις εβδομάδες πριν.Η προέγκριση πάντως της ειδικής επιτροπής απαιτείται όταν:α) η υπόψη μεταφορά πιστώσεων συνεπάγεται μεταβολή του συνολικού ποσού των πιστώσεων που έχουν προβλεφθεί για μια επιχείρηση·ή ότανβ) οι σχεδιαζόμενες κατά τη διάρκεια του οικονομικού έτους μεταφορές πιστώσεων από κεφάλαιο σε κεφάλαιο υπερβαίνουν το 10 % των πιστώσεων που είναι εγγεγραμμένες στο κεφάλαιο από το οποίο γίνεται η μεταφορά, όπως αυτό έχει στον προϋπολογισμό του οικονομικού έτους που ισχύει κατά την ημέρα υποβολής της υπόψη πρότασης μεταφοράς.2. Όταν ο διοικητής επιχείρησης το κρίνει αναγκαίο για την καλή διεξαγωγή της επιχείρησης, μπορεί, εντός τριών μηνών από την ημερομηνία έναρξής της, να προβεί στη μεταφορά πιστώσεων προοριζόμενων για την επιχείρηση από ένα άρθρο σε άλλο και από ένα κεφάλαιο σε άλλο του τμήματος "επιχειρησιακά κοινά έξοδα" του προϋπολογισμού, ενημερώνει δε σχετικώς τον διευθυντή και την ειδική επιτροπή.Άρθρο 21Μεταφορά πιστώσεων στο επόμενο έτος1. Οι πιστώσεις για την κάλυψη των κοινών εξόδων που προκύπτουν για την προετοιμασία,ή κατόπιν, επιχειρήσεων για τις οποίες δεν έχουν αναληφθεί υποχρεώσεις ακυρώνονται, κατ' αρχήν, στο τέλος του οικονομικού έτους.2. Οι πιστώσεις για την κάλυψη των εξόδων αποθήκευσης υλικού και εξοπλισμού τις οποίες διαχειρίζεται ο μηχανισμός ΑΘΗΝΑ μπορούν να μεταφερθούν άπαξ στο επόμενο οικονομικό έτος, εφόσον η αντίστοιχη υποχρέωση ανελήφθη πριν από τις 31 Δεκεμβρίου του τρέχοντος οικονομικού έτους. Οι πιστώσεις που προορίζονται για την κάλυψη των επιχειρησιακών κοινών εξόδων μπορούν να μεταφερθούν εφόσον χρειάζονται για επιχείρηση της οποίας δεν έχει τελειώσει η εκκαθάριση.3. Ο διευθυντής υποβάλλει, πριν από τις 15 Φεβρουαρίου, στην ειδική επιτροπή τις προτάσεις μεταφοράς πιστώσεων εκ της προηγουμένης χρήσεως.Άρθρο 22Προκαταβολικές εκτελέσεις πιστώσεωνΜόλις εκδοθεί ο ετήσιος προϋπολογισμός:α) μπορούν να αναληφθούν υποχρεώσεις για τις εγγεγραμμένες σε αυτόν πιστώσεις με ισχύ από 1ης Ιανουαρίου του επόμενου έτους·β) οι δαπάνες οι οποίες, δυνάμει των νομικών ή συμβατικών διατάξεων, πρέπει να εκτελεσθούν προκαταβολικά, μπορούν να πληρωθούν με προκαταβολές έναντι των πιστώσεων που προβλέπονται για το επόμενο έτος, κατόπιν εγκρίσεως της ειδικής επιτροπής.ΚΕΦΑΛΑΙΟ 7 ΣΥΝΕΙΣΦΟΡΕΣ ΚΑΙ ΕΠΙΣΤΡΟΦΕΣΆρθρο 23Καθορισμός των συνεισφορών1. Οι πιστώσεις για την κάλυψη των κοινών εξόδων που προκύπτουν για την προετοιμασία, ή κατόπιν, μιας επιχείρησης και δεν καλύπτονται από τα διάφορα έσοδα χρηματοδοτούνται από τις συνεισφορές των συμμετεχόντων κρατών μελών.2. Οι πιστώσεις για την κάλυψη των επιχειρησιακών κοινών εξόδων μιας επιχείρησης καλύπτονται από τις συνεισφορές των κρατών μελών και των τρίτων κρατών που συνεισφέρουν στην επιχείρηση.3. Οι συνεισφορές που καταβάλλουν τα συνεισφέροντα κράτη μέλη για μια επιχείρηση ισούνται προς το ποσόν των πιστώσεων που εγγράφονται στον προϋπολογισμό και προορίζονται για την κάλυψη των επιχειρησιακών κοινών εξόδων της εν λόγω επιχείρησης, μειωμένο κατά το ποσόν των συνεισφορών που καταβάλλουν για την ίδια επιχείρηση τα συνεισφέροντα τρίτα κράτη κατ' εφαρμογή του άρθρου 11.4. Η κατανομή των συνεισφορών μεταξύ των κρατών μελών που καλούνται να συνεισφέρουν καθορίζεται σύμφωνα με την κλείδα του ακαθάριστου εθνικού προϊόντος, όπως ορίζεται στο άρθρο 28 παράγραφος 3 της συνθήκης για την Ευρωπαϊκή Ένωση και σύμφωνα με την απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων(1) ή όποια άλλη απόφαση του Συμβουλίου την αντικαθιστά.5. Τα στοιχεία για το ποσοστό των συνεισφορών είναι εκείνα που περιέχονται στη στήλη "ίδιοι πόροι ΑΕΙ" του πίνακα "Ανακεφαλαίωση της χρηματοδότησης του γενικού προϋπολογισμού ανά κατηγορία ιδίων πόρων και ανά κράτος μέλος" που επισυνάπτεται στον τελευταίο προϋπολογισμό των Ευρωπαϊκών Κοινοτήτων. Η συνεισφορά εκάστου κράτους μέλους που καλείται να συνεισφέρει είναι ανάλογη προς το ποσοστό που αντιπροσωπεύει το ακαθάριστο εθνικό εισόδημα (ΑΕΙ) του κράτους αυτού επί του συνόλου των ΑΕΙ των κρατών μελών που καλούνται να συνεισφέρουν.Άρθρο 24Σύστημα καταβολής των συνεισφορών1. Οι συνεισφορές των συμμετεχόντων κρατών μελών, οι οποίες προορίζονται για την κάλυψη των κοινών εξόδων που προκύπτουν για την προετοιμασία, ή κατόπιν, μιας επιχείρησης καταβάλλονται πριν από την 1η Μαρτίου του υπόψη οικονομικού έτους.2. Όταν το Συμβούλιο αποφασίσει ένα ποσόν αναφοράς για μια στρατιωτική επιχείρηση της Ένωσης, τα συνεισφέροντα κράτη μέλη καταβάλλουν τη συνεισφορά τους μέχρι ύψους 30 % του ποσού αναφοράς, εκτός αν το Συμβούλιο αποφασίσει μεγαλύτερο ποσοστό.3. Η ειδική επιτροπή μπορεί, με πρόταση του διευθυντή, να αποφασίσει να ζητηθούν πρόσθετες συνεισφορές ακόμη και πριν από την τυπική έγκριση διορθωτικού προϋπολογισμού για την επιχείρηση. Η ειδική επιτροπή μπορεί να αποφασίσει να παραπέμψει το ζήτημα στα αρμόδια προπαρασκευαστικά όργανα το υ Συμβουλίου.4. Όταν οι πιστώσεις που προορίζονται για την κάλυψη των επιχειρησιακών κοινών εξόδων της επιχείρησης εγγραφούν στον προϋπολογισμό, τα κράτη μέλη καταβάλλουν το υπόλοιπο της συνεισφοράς που οφείλουν για την εν λόγω επιχείρηση κατ' εφαρμογή του άρθρου 23, αφού αφαιρεθούν τα ποσά που έχουν ήδη προκαταβάλει για την ίδια επιχείρηση και το ίδιο οικονομικό έτος.5. Μόλις εγκριθεί ένα ποσόν αναφοράς ή ένας προϋπολογισμός, ο διευθυντής με επιστολή του ειδοποιεί τις εθνικές διοικήσεις, των οποίων του έχουν κοινοποιηθεί τα στοιχεία, να καταβάλουν τις αντίστοιχες συνεισφορές.6. Με την επιφύλαξη της παραγράφου 1 του παρόντος άρθρου, οι συνεισφορές καταβάλλονται εντός 30 ημερών από την αποστολή της σχετικής ειδοποίησης.7. Τα τραπεζικά έξοδα καταβολής των συνεισφορών βαρύνουν τα συνεισφέροντα κράτη, έκαστο καθ' ό,τι το αφορά.Άρθρο 25Προκαταβολική χρηματοδότηση δαπανών1. Εάν οι δαπάνες για τα κοινά έξοδα μιας στρατιωτικής επιχείρησης της Ευρωπαϊκής Ένωσης πρέπει να εκτελεστούν πριν καταστεί δυνατόν να εισπραχθούν οι συνεισφορές προς το μηχανισμό ΑΘΗΝΑ, το Συμβούλιο, όταν θεσπίζει μια κοινή δράση ή όταν εφαρμόζει μια απόφαση σχετικά με την επιχείρηση αυτή:α) ορίζει τα κράτη μέλη που αναλαμβάνουν να προχρηματοδοτήσουν αυτές τις δαπάνες·β) ορίζει εναλλακτική προκαταβολική χρηματοδότηση για τις δαπάνες αυτές και καθορίζει τις σχετικές λεπτομέρειες εάν η αναγκαία προχρηματοδότηση δεν είναι διαθέσιμη.2. Η ειδική επιτροπή επιτηρεί την εφαρμογή του παρόντος άρθρου και ενεργεί με την αναγκαία ταχύτητα.3. Οιαδήποτε προκαταβολική χρηματοδότηση δυνάμει της παραγράφου 1 στοιχείο β) επιστρέφεται αμέσως μόλις το επιτρέψει η καταβολή των συνεισφορών.Άρθρο 26Επιστροφές προχρηματοδοτήσεων1. Αν κράτος μέλος, τρίτο κράτος ή, εφόσον απαιτείται, διεθνής οργανισμός λάβει από το Συμβούλιο άδεια προχρηματοδότησης μέρους των κοινών εξόδων μιας επιχείρησης, μπορεί να ζητήσει από το μηχανισμό ΑΘΗΝΑ επιστροφή των εξόδων του, με αίτηση την οποία, συνοδευόμενη από τα αναγκαία δικαιολογητικά, υποβάλλει στον διευθυντή το αργότερο δύο μήνες μετά τη λήξη της επιχείρησης.2. Καμία αίτηση επιστροφής δεν γίνεται δεκτή εάν δεν εγκριθεί από τον διοικητή επιχείρησης και τον διευθυντή.3. Εάν η αίτηση επιστροφής που υποβάλλεται από συνεισφέρον κράτος εγκριθεί, το αντίστοιχο ποσόν μπορεί να αφαιρεθεί από την επόμενη συνεισφορά που θα ζητήσει από το κράτος αυτό ο διευθυντής.4. Αν κατά τη στιγμή έγκρισης της αίτησης δεν προβλέπεται να ζητηθούν συνεισφορές, ή εάν η εγκριθείσα αίτηση επιστροφής υπερβαίνει την προβλεπόμενη συνεισφορά, ο διευθυντής καταβάλλει το επιστρεπτέο ποσόν εντός 30 ημερών, λαμβάνοντας υπόψη την ταμειακή κατάσταση του μηχανισμού ΑΘΗΝΑ και τις ανάγκες της χρηματοδότησης των κοινών εξόδων της υπόψη επιχείρησης.5. Οι επιστροφές γίνονται σύμφωνα με τις διατάξεις της παρούσας απόφασης ακόμη και αν ακυρωθεί η επιχείρηση.Άρθρο 27Διαχείριση από το μηχανισμό ΑΘΗΝΑ δαπανών που δεν περιλαμβάνονται στα κοινά έξοδα1. Η ειδική επιτροπή μπορεί, με πρόταση του διευθυντή ή ενός κράτους μέλους, να αποφασίσει να ανατεθεί στο μηχανισμό ΑΘΗΝΑ η διοικητική διαχείριση ορισμένων δαπανών μιας επιχείρησης, ιδίως για σίτιση και πλυντήρια, έστω και αν αυτές εξακολουθούν να βαρύνουν τα κράτη μέλη, έκαστο καθ' όσον το αφορά.2. Στην απόφασή της, η ειδική επιτροπή μπορεί να επιτρέπει στον διοικητή της επιχείρησης να συνάπτει συμβάσεις προμηθειών εξ ονόματος των κρατών μελών που συμμετέχουν σε επιχείρηση. Μπορεί να επιτρέπει ο προϋπολογισμός του μηχανισμού ΑΘΗΝΑ να προχρηματοδοτεί τις δαπάνες των κρατών μελών ή μπορεί να αποφασίζει ότι θα πρέπει ο μηχανισμός ΑΘΗΝΑ να συγκεντρώνει εκ των προτέρων από τα κράτη μέλη τα ποσά που είναι αναγκαία για την εκτέλεση των συναπτομένων συμβάσεων.3. Ο μηχανισμός ΑΘΗΝΑ τηρεί τους λογαριασμούς των δαπανών που βαρύνουν κάθε κράτος μέλος και των οποίων του έχει ανατεθεί η διαχείριση. Κάθε μήνα διαβιβάζει σε κάθε κράτος μέλος κατάσταση των εις βάρος του δαπανών τις οποίες πραγματοποίησε το κράτος εκείνο ή το προσωπικό του κατά τη διάρκεια του προηγουμένου μηνός και ζητεί τα αναγκαία ποσά για να πληρώσει αυτές τις δαπάνες. Τα κράτη μέλη καταβάλλουν στο μηχανισμό ΑΘΗΝΑ τις συνεισφορές που τους ζητούνται εντός 30 ημερών από την αποστολή της σχετικής πρόσκλησης.Άρθρο 28Τόκοι υπερημερίαςΑν κράτος μέλος δεν εκπληρώνει τις οικονομικές υποχρεώσεις του, εφαρμόζονται σε αυτό κατ' αναλογία οι κοινοτικοί κανόνες περί τόκων υπερημερίας που ορίζονται με το άρθρο 71 του κανονισμού (ΕΚ, ΕΚΑΕ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων(2), για την καταβολή των εισφορών στον κοινοτικό προϋπολογισμό.ΚΕΦΑΛΑΙΟ 8 ΕΚΤΕΛΕΣΗ ΔΑΠΑΝΩΝΆρθρο 29Αρχές1. Οι πιστώσεις του μηχανισμού ΑΘΗΝΑ χρησιμοποιούνται σύμφωνα με την αρχή της ορθής οικονομικής διαχείρισης, ήτοι σύμφωνα με τις αρχές της οικονομίας, της αποδοτικότητας και της αποτελεσματικότητας.2. Στους διατάκτες ανατίθεται η σύννομη και κανονική εκτέλεση των εσόδων και δαπανών του μηχανισμού ΑΘΗΝΑ σύμφωνα με την αρχή της ορθής οικονομικής διαχείρισης. Οι διατάκτες προβαίνουν σε αναλήψεις δημοσιονομικών και νομικών υποχρεώσεων, σε εκκαθάριση και εντολή των δαπανών, καθώς και στις πράξεις που πρέπει να προηγηθούν της ως άνω εκτέλεσης των πιστώσεων. Ο διατάκτης μπορεί να μεταβιβάσει τα καθήκοντά του με απόφαση στην οποία ορίζονται:α) οι εξουσιοδοτούμενοι, οι οποίοι πρέπει να έχουν τον ανάλογο βαθμό·β) η έκταση των εξουσιών που τους μεταβιβάζονται καιγ) η δυνατότητα των εξουσιοδοτουμένων να μεταβιβάσουν περαιτέρω τις εξουσίες τους.3. Η εκτέλεση των πιστώσεων γίνεται σύμφωνα με την αρχή του διαχωρισμού του διατάκτη από τον υπόλογο. Τα καθήκοντα του διατάκτη και του υπολόγου είναι ασυμβίβαστα μεταξύ τους. Για οιαδήποτε πληρωμή με χρήματα που διαχειρίζεται ο μηχανισμός ΑΘΗΝΑ απαιτείται διπλή υπογραφή, ενός διατάκτη και ενός υπολόγου.4. Με την επιφύλαξη της παρούσας απόφασης, όταν η εκτέλεση των κοινών δαπανών ανατίθεται σε κράτος μέλος, σε θεσμικό όργανο της Κοινότητας ή, εφόσον απαιτείται, σε διεθνή οργανισμό, το εν λόγω κράτος, όργανο ή οργανισμός εφαρμόζει τους κανόνες που ισχύουν για την εκτέλεση των δικών του δαπανών. Όταν ο διευθυντής εκτελεί απευθείας τις δαπάνες, τηρεί τους κανόνες που ισχύουν για την εκτέλεση του τμήματος "Συμβούλιο" του γενικού προϋπολογισμού των Ευρωπαϊκών Κοινοτήτων.5. Ο διευθυντής μπορεί πάντως να παρέχει στην προεδρία στοιχεία για την υποβολή πρότασης στο Συμβούλιο ή την ειδική επιτροπή σχετικά με κανόνες για την εκτέλεση των κοινών δαπανών.Άρθρο 30Κοινά έξοδα που προκύπτουν για την προετοιμασία, ή κατόπιν, των επιχειρήσεωνΟ διευθυντής ασκεί καθήκοντα διατάκτη των δαπανών οι οποίες καλύπτουν τα κοινά έξοδα που προκύπτουν για την προετοιμασία, ή κατόπιν, των επιχειρήσεων.Άρθρο 31Επιχειρησιακά κοινά έξοδα1. Ο διοικητής επιχείρησης ασκεί καθήκοντα διατάκτη των δαπανών οι οποίες καλύπτουν τα επιχειρησιακά κοινά έξοδα της υπ' αυτόν επιχείρησης. Εντούτοις, ο διευθυντής ασκεί καθήκοντα διατάκτη των δαπανών οι οποίες καλύπτουν τα επιχειρησιακά κοινά έξοδα που προκύπτουν κατά την προπαρασκευαστική φάση μιας συγκεκριμένης επιχείρησης και εκτελούνται απευθείας από το μηχανισμό ΑΘΗΝΑ, ή σχετίζονται με την επιχείρηση μετά το πέρας της ενεργού της φάσης.2. Ο διευθυντής εμβάζει τα αναγκαία για την εκτέλεση των δαπανών μιας επιχείρησης ποσά από το λογαριασμό του μηχανισμού ΑΘΗΝΑ στον διοικητή της επιχείρησης, ύστερα από αίτησή του, σε τραπεζικό λογαριασμό, που ανοίγεται επ' ονόματι του μηχανισμού ΑΘΗΝΑ, τα στοιχεία του οποίου του έχει κοινοποιήσει ο διοικητής της επιχείρησης.3. Κατά παρέκκλιση από το άρθρο 17 παράγραφος 5, η έγκριση ενός ποσού αναφοράς γεννά δικαίωμα για τον διευθυντή και τον διοικητή επιχείρησης, έκαστον στο πεδίο αρμοδιοτήτων του, να αναλάβει υποχρεώσεις και να εκτελέσει πληρωμές δαπανών για την υπόψη επιχείρηση μέχρι ποσοστού 30 % του εν λόγω ποσού αναφοράς, εκτός αν το Συμβούλιο ορίσει υψηλότερο ποσοστό. Η ειδική επιτροπή μπορεί, αιτήσει του διευθυντή, να αποφασίσει την ανάληψη υποχρεώσεων και εκτέλεση πληρωμών για συμπληρωματικές δαπάνες. Η ειδική επιτροπή μπορεί να αποφασίσει να παραπέμψει το θέμα στα αρμόδια προπαρασκευαστικά όργανα του Συμβουλίου μέσω της προεδρίας. Η παρέκκλιση αυτή παύει να ισχύει από την ημερομηνία έγκρισης προϋπολογισμού για την υπόψη επιχείρηση.4. Κατά την περίοδο πριν από την έγκριση του προϋπολογισμού μιας επιχείρησης, ο διευθυντής και ο διοικητής επιχείρησης ή ο εκπρόσωπός του αναφέρουν ανά δύο εβδομάδες στην ειδική επιτροπή, έκαστος καθ' όσον τον αφορά, σχετικά με την εκτέλεση των δαπανών που είναι επιλέξιμες ως κοινά έξοδα της επιχείρησης. Η ειδική επιτροπή μπορεί, προτάσει του διευθυντή, του διοικητή επιχείρησης ή ενός κράτους μέλους, να δώσει οδηγίες για την εκτέλεση των δαπανών κατά την υπόψη περίοδο.5. Κατά παρέκκλιση από το άρθρο 17 παράγραφος 5, σε περίπτωση άμεσου κινδύνου για τη ζωή του προσωπικού που συμμετέχει σε στρατιωτική επιχείρηση της Ένωσης, ο διοικητής της επιχείρησης αυτής μπορεί να εκτελέσει τις δαπάνες που είναι αναγκαίες για την προστασία της ζωής του προσωπικού καθ' υπέρβαση των εγγεγραμμένων στον προϋπολογισμό πιστώσεων. Ενημερώνει σχετικά το διευθυντή και την ειδική επιτροπή το ταχύτερο δυνατόν. Στην περίπτωση αυτή, ο διευθυντής, σε συνεννόηση με τον διοικητή επιχείρησης, προτείνει τις αναγκαίες μεταφορές πιστώσεων για τη χρηματοδότηση των απρόβλεπτων αυτών δαπανών. Αν με τη μεταφορά πιστώσεων δεν είναι δυνατόν να εξασφαλισθεί επαρκής χρηματοδότηση των εν λόγω δαπανών, ο διευθυντής προτείνει ένα διορθωτικό προϋπολογισμό.ΚΕΦΑΛΑΙΟ 9 ΤΕΛΙΚΟΣ ΠΡΟΟΡΙΣΜΟΣ ΕΞΟΠΛΙΣΜΟΥ ΚΑΙ ΥΠΟΔΟΜΩΝ ΠΟΥ ΧΡΗΜΑΤΟΔΟΤΟΥΝΤΑΙ ΑΠΟ ΚΟΙΝΟΥΆρθρο 321. Ενόψει της εκκαθάρισης της επιχείρησης της οποίας είχε το πρόσταγμα, ο διοικητής επιχείρησης προβαίνει στις αναγκαίες ενέργειες για να εξευρεθεί ο τελικός προορισμός του εξοπλισμού και των υποδομών που αγοράσθηκαν από κοινού για τους σκοπούς της επιχείρησης. Εάν συντρέχει περίπτωση, προτείνει στην ειδική επιτροπή το κατάλληλο ποσοστό απαξίωσης.2. Ο διευθυντής διαχειρίζεται τον εξοπλισμό και τις υποδομές που απομένουν μετά το πέρας της ενεργού φάσης της επιχείρησης προκειμένου, εφόσον απαιτείται, να εξευρεθεί ο τελικός τους προορισμός. Εάν συντρέχει περίπτωση, προτείνει στην ειδική επιτροπή το κατάλληλο ποσοστό απαξίωσης.3. Το ποσοστό απαξίωσης του εξοπλισμού, των υποδομών και άλλων περιουσιακών στοιχείων εγκρίνεται από την ειδική επιτροπή όσο το δυνατόν ενωρίτερα.4. Ο τελικός προορισμός του εξοπλισμού και των υποδομών που χρηματοδοτήθηκαν από κοινού εγκρίνεται από την ειδική επιτροπή λαμβάνοντας υπόψη επιχειρησιακές ανάγκες και δημοσιονομικά κριτήρια. Ο τελικός προορισμός μπορεί να είναι:α) για τις μεν υποδομές να πωληθούν ή να εκχωρηθούν μέσω του μηχανισμού ΑΘΗΝΑ στη φιλοξενούσα χώρα, σε κράτος μέλος ή σε τρίτον·β) για δε τον εξοπλισμό είτε να πωληθεί μέσω του μηχανισμού ΑΘΗΝΑ σε κράτος μέλος, στη φιλοξενούσα χώρα ή σε τρίτον, είτε να αποθηκευθεί και να συντηρείται από το μηχανισμό ΑΘΗΝΑ, από κράτος μέλος ή από τρίτον.5. Ο εξοπλισμός και οι υποδομές πωλούνται σε συνεισφέρον κράτος, στη φιλοξενούσα χώρα ή σε τρίτον βάσει της αγοραίας τους αξίας ή, όταν δεν μπορεί να καθοριστεί αγοραία αξία, λαμβανομένου υπόψη του καταλλήλου ποσοστού απαξίωσης.6. Η πώληση ή εκχώρηση στη φιλοξενούσα χώρα ή σε τρίτον γίνονται σύμφωνα με τους ισχύοντες κανόνες ασφαλείας, ιδίως στο πλαίσιο του Συμβουλίου, των συνεισφερόντων κρατών ή του ΝΑΤΟ, κατά τα δέοντα.7. Όταν αποφασισθεί ότι ο μηχανισμός ΑΘΗΝΑ θα διατηρήσει τον εξοπλισμό που αγοράσθηκε επ' ευκαιρία κάποιας επιχείρησης, τα συνεισφέροντα κράτη μπορούν να ζητήσουν οικονομικό αντιστάθμισμα από τα άλλα συμμετέχοντα κράτη μέλη. Η ειδική επιτροπή, με συμμετοχή εκπροσώπων όλων των συμμετεχόντων κρατών μελών, λαμβάνει τις δέουσες αποφάσεις με πρόταση του διευθυντή.ΚΕΦΑΛΑΙΟ 10 ΛΟΓΙΣΤΙΚΗ ΚΑΙ ΥΛΙΚΟΆρθρο 33ΑρχέςΌταν η εκτέλεση των κοινών δαπανών ανατίθεται σε κράτος μέλος, σε θεσμικό όργανο της Κοινότητας ή, εφόσον απαιτείται, σε διεθνή οργανισμό, το εν λόγω κράτος, όργανο ή οργανισμός εφαρμόζει τους κανόνες που ισχύουν για τη λογιστική των δικών του δαπανών και για το υλικό του.Άρθρο 34Λογιστική των επιχειρησιακών κοινών εξόδωνΟ διοικητής επιχείρησης τηρεί λογιστική κατάσταση των εμβασμάτων που λαμβάνει από το μηχανισμό ΑΘΗΝΑ, των δαπανών που αναλαμβάνει και των πληρωμών που πραγματοποιεί, καθώς και κατάσταση των κινητών περιουσιακών στοιχείων που χρηματοδοτούνται από τον προϋπολογισμό του μηχανισμού ΑΘΗΝΑ και χρησιμοποιούνται για την υπ' αυτόν επιχείρηση.Άρθρο 35Ενοποιημένοι λογαριασμοί1. Ο υπόλογος τηρεί τη λογιστική των συνεισφορών που ζητούνται και των εμβασμάτων που γίνονται. Επιπλέον, καταρτίζει τη λογιστική των κοινών εξόδων που προκύπτουν για την προετοιμασία επιχειρήσεων, ή κατόπιν επιχειρήσεων, και των επιχειρησιακών δαπανών που εκτελούνται υπό την άμεση ευθύνη του διευθυντή.2. Ο υπόλογος καταρτίζει τους ενοποιημένους λογαριασμούς των εσόδων και δαπανών του μηχανισμού ΑΘΗΝΑ. Κάθε διοικητής επιχείρησης του διαβιβάζει, προς το σκοπό αυτόν, κατάσταση των δαπανών που ανέλαβε και των πληρωμών που πραγματοποίησε, καθώς και των προχρηματοδοτήσεων που ενέκρινε, προκειμένου να καλύψει τα επιχειρησιακά κοινά έξοδα της υπ' αυτόν επιχείρησης.ΚΕΦΑΛΑΙΟ 11 ΛΟΓΙΣΤΙΚΟΣ ΕΛΕΓΧΟΣ ΚΑΙ ΑΠΟΔΟΣΗ ΛΟΓΑΡΙΑΣΜΩΝΆρθρο 36Τακτική ενημέρωση της ειδικής επιτροπήςΚάθε τρεις μήνες ο διευθυντής υποβάλλει στην ειδική επιτροπή κατάσταση της εκτέλεσης των εσόδων και δαπανών κατά το διαρρεύσαν τρίμηνο και από την αρχή του οικονομικού έτους. Για το σκοπό αυτόν, ο κάθε διοικητής επιχείρησης διαβιβάζει εγκαίρως στον διευθυντή κατάσταση των δαπανών που αφορούν τα επιχειρησιακά κοινά έξοδα της υπ' αυτόν επιχείρησης.Άρθρο 37Λογιστικός έλεγχος των λογαριασμών1. Όταν η εκτέλεση των δαπανών του μηχανισμού ΑΘΗΝΑ ανατίθεται σε κράτος μέλος, σε θεσμικό όργανο της Κοινότητας ή σε διεθνή οργανισμό, το εν λόγω κράτος, όργανο ή οργανισμός εφαρμόζει τους κανόνες που ισχύουν για τους λογιστικούς ελέγχους των δικών του δαπανών.2. Εντούτοις, ο διευθυντής ή τα πρόσωπα που αυτός ορίζει, μπορούν ανά πάσα στιγμή να προβούν σε λογιστικό έλεγχο των κοινών εξόδων του μηχανισμού ΑΘΗΝΑ που προκύπτουν για την προετοιμασία, ή κατόπιν, επιχειρήσεων ή των επιχειρησιακών κοινών εξόδων μιας επιχείρησης. Επιπλέον, η ειδική επιτροπή μπορεί ανά πάσα στιγμή, προτάσει του διευθυντή ή ενός κράτους μέλους, να ορίσει εξωτερικούς ελεγκτές, των οποίων καθορίζει την αποστολή και τους όρους απασχόλησης.3. Εντός δύο μηνών από το τέλος του κάθε οικονομικού έτους διενεργείται έλεγχος των δαπανών που αφορούν κοινά έξοδα που προκύπτουν για την προετοιμασία, ή κατόπιν, επιχειρήσεων και επιχειρησιακά έξοδα που δεν έχουν ακόμα ελεγχθεί από εξωτερικούς ελεγκτές οι οποίοι ενεργούν εξ ονόματος του μηχανισμού ΑΘΗΝΑ.4. Με την προοπτική των εξωτερικών λογιστικών ελέγχων, συνιστάται σώμα ελεγκτών αποτελούμενο από έξι μέλη. Κάθε χρόνο, η ειδική επιτροπή επιλέγει, μεταξύ των υποψηφίων που προτείνουν τα κράτη μέλη, δύο ελεγκτές με τριετή, μη ανανεώσιμη, θητεία. Οι υποψήφιοι πρέπει να είναι μέλη εθνικού ελεγκτικού οργανισμού ενός κράτους μέλους και να παρέχουν επαρκή εχέγγυα ασφάλειας και ανεξαρτησίας. Πρέπει να είναι έτοιμοι να αναλάβουν αποστολές για λογαριασμό του μηχανισμού ΑΘΗΝΑ εφόσον συντρέξει περίπτωση. Κατά την άσκηση της αποστολής τους:α) τα μέλη του σώματος των ελεγκτών εξακολουθούν να πληρώνονται από τον οργανισμό από τον οποίον προέρχονται, ενώ από το μηχανισμό ΑΘΗΝΑ εισπράττουν μόνον τα έξοδα αποστολής σύμφωνα με τους κανόνες που εφαρμόζονται στους ομοιόβαθμούς τους υπαλλήλους των Ευρωπαϊκών Κοινοτήτων·β) δεν επιτρέπεται να ζητήσουν ή να λάβουν οδηγίες από κανέναν πλην της ειδικής επιτροπής· στο πλαίσιο της εντολής ελέγχου το σώμα των ελεγκτών και τα μέλη αυτού είναι τελείως ανεξάρτητα και αρμόδια μόνον για τη διενέργεια του εξωτερικού ελέγχου·γ) δίνουν αναφορά για την αποστολή τους μόνον στην ειδική επιτροπή·δ) εξακριβώνουν εάν έχουν εκτελεστεί οι δαπάνες που χρηματοδοτούνται από το μηχανισμό ΑΘΗΝΑ, τηρουμένης της ισχύουσας νομοθεσίας και των αρχών της ορθής οικονομικής διαχείρισης, ήτοι σύμφωνα με τις αρχές της οικονομίας, της αποδοτικότητας και της αποτελεσματικότητας.Το σώμα των ελεγκτών εκλέγει κάθε χρόνο τον πρόεδρό του για το επόμενο οικονομικό έτος. Θεσπίζει τους κανόνες που ισχύουν για τους λογιστικούς ελέγχους που διενεργούν τα μέλη του σύμφωνα με τα πλέον αυστηρά διεθνή πρότυπα. Το σώμα εγκρίνει τις εκθέσεις λογιστικού ελέγχου που συντάσσουν τα μέλη του πριν αυτές διαβιβασθούν στον διευθυντή και στην ειδική επιτροπή.5. Η ειδική επιτροπή μπορεί να αποφασίζει κατά περίπτωση και κατόπιν ειδικών αιτιολογήσεων να αποταθεί σε άλλους εξωτερικούς φορείς.6. Πριν προχωρήσουν στην εκτέλεση της αποστολής τους, οι επιφορτισμένοι με τον έλεγχο δαπανών του μηχανισμού ΑΘΗΝΑ πρέπει να λάβουν έγκριση πρόσβασης στις εμπιστευτικές πληροφορίες του Συμβουλίου μέχρι της διαβάθμισης ασφαλείας "secret UE" τουλάχιστον, ή ισοδύναμη έγκριση από ένα κράτος μέλος ή το ΝΑΤΟ, όπως ενδείκνυται. Τα άτομα αυτά μεριμνούν για την περιφρούρηση του εμπιστευτικού χαρακτήρα των πληροφοριών και την προστασία των στοιχείων που περιέρχονται εις γνώση τους κατά τη διάρκεια του ελέγχου, σύμφωνα με τους κανόνες που εφαρμόζονται για τις εν λόγω πληροφορίες και στοιχεία.7. Ο διευθυντής και οι επιφορτισμένοι με λογιστικό έλεγχο των δαπανών του μηχανισμού ΑΘΗΝΑ έχουν πρόσβαση αμέσως και χωρίς προειδοποίηση στα έγγραφα και το περιεχόμενο οιουδήποτε υποθέματος πληροφοριών σχετικά με τις δαπάνες αυτές, καθώς και στους χώρους όπου φυλάσσονται τα εν λόγω έγγραφα και υποθέματα πληροφοριών, και μπορούν να λαμβάνουν αντίγραφά τους. Οι συμμετέχοντες στην εκτέλεση των δαπανών του μηχανισμού ΑΘΗΝΑ παρέχουν στον διευθυντή και τους επιφορτισμένους με τον έλεγχο των δαπανών την αναγκαία βοήθεια για την εκπλήρωση της αποστολής τους.8. Τα έξοδα για λογιστικούς ελέγχους που διενεργούνται από ελεγκτές εξ ονόματος του μηχανισμού ΑΘΗΝΑ θεωρούνται κοινά έξοδα που βαρύνουν το μηχανισμό.Άρθρο 38Ετήσια απόδοση λογαριασμών1. Προ του τέλους Απριλίου που έπεται του κλεισίματος της χρήσης, ο διευθυντής, με τη βοήθεια του υπολόγου και εκάστου διοικητή επιχείρησης, καταρτίζει και υποβάλλει στην ειδική επιτροπή τον ετήσιο λογαριασμό διαχείρισης, τον ετήσιο ισολογισμό του μηχανισμού ΑΘΗΝΑ και έκθεση πεπραγμένων. Ο ετήσιος λογαριασμός διαχείρισης διακρίνει τα κοινά έξοδα του μηχανισμού ΑΘΗΝΑ που προκύπτουν για την προετοιμασία, ή κατόπιν, επιχειρήσεων από τα επιχειρησιακά κοινά έξοδα κάθε επιχείρησης που έχει διεξαχθεί κατά την υπόψη χρήση, καθώς και από τα διάφορα έσοδα και τα έσοδα που προέρχονται από τα κράτη μέλη και τα τρίτα κράτη. Ο ισολογισμός εμφανίζει στο μεν ενεργητικό το σύνολο των περιουσιακών στοιχείων και στοιχείων του ενεργητικού που ανήκουν στο μηχανισμό ΑΘΗΝΑ, αφού ληφθεί υπόψη η απαξίωσή τους και οι τυχόν απώλειες ή παροπλισμοί, στο δε παθητικό τα αποθεματικά. Ο διευθυντής υποβάλλει τον ετήσιο λογαριασμό διαχείρισης στο σώμα των ελεγκτών προς εξέταση και γνωμοδότηση το αργότερο προ του τέλους Φεβρουαρίου που έπεται του κλεισίματος της χρήσης.2. Η ειδική επιτροπή εγκρίνει τον ετήσιο λογαριασμό διαχείρισης και τον ετήσιο ισολογισμό. Απαλλάσσει τον διευθυντή, τον υπόλογο και κάθε διοικητή επιχείρησης για την υπόψη χρήση.3. Το σύνολο των λογαριασμών και καταστάσεων υλικού φυλάσσεται από τον υπόλογο και τον κάθε διοικητή επιχείρησης, έκαστον στο επίπεδό του, επί μία πενταετία από την ημέρα της απαλλαγής τους.4. Η ειδική επιτροπή αποφασίζει να εγγράψει το υπόλοιπο εκτέλεσης μιας χρήσης της οποίας εγκρίθηκαν οι λογαριασμοί στον προϋπολογισμό της επόμενης χρήσης, ως έσοδα ή έξοδα κατά περίπτωση, μέσω διορθωτικού προϋπολογισμού.5. Το μέρος του υπολοίπου εκτέλεσης μιας χρήσης το οποίο προέρχεται από την εκτέλεση πιστώσεων προοριζόμενων για την κάλυψη κοινών εξόδων που προκύπτουν κατά την προετοιμασία, ή κατόπιν, επιχειρήσεων, καταλογίζεται στις αμέσως επόμενες συνεισφορές των συμμετεχόντων κρατών μελών.6. Το μέρος του υπολοίπου εκτέλεσης μιας χρήσης το οποίο προέρχεται από την εκτέλεση πιστώσεων προοριζόμενων για την κάλυψη των επιχειρησιακών κοινών εξόδων μιας συγκεκριμένης επιχείρησης καταλογίζεται στις αμέσως επόμενες συνεισφορές των κρατών μελών που συνεισέφεραν στην εν λόγω επιχείρηση.7. Εάν η επιστροφή δεν μπορεί να γίνει με μείωση των οφειλόμενων στο μηχανισμό ΑΘΗΝΑ συνεισφορών, το υπόλοιπο της εκτέλεσης μιας χρήσης αποδίδεται στα ενδιαφερόμενα κράτη μέλη.Άρθρο 39Απόδοση λογαριασμών μιας επιχείρησης1. Όταν περατωθεί μια επιχείρηση, η ειδική επιτροπή μπορεί να αποφασίσει, με πρόταση του διευθυντή ή ενός κράτους μέλους, ότι ο διευθυντής, με τη βοήθεια του υπόλογου και του διοικητή της επιχείρησης θα υποβάλει στην ειδική επιτροπή το λογαριασμό διαχείρισης και τον ισολογισμό της επιχείρησης τουλάχιστον έως την ημέρα λήξεώς της και ει δυνατόν έως την ημέρα εκκαθάρισής της. Η προθεσμία που τάσσεται στον διευθυντή δεν μπορεί να είναι μικρότερη από τέσσερις μήνες από την ημέρα περάτωσης της επιχείρησης.2. Εάν μέσα στην ταχθείσα προθεσμία δεν είναι δυνατόν να συμπεριληφθούν στο λογαριασμό διαχείρισης και στον ισολογισμό μιας επιχείρησης τα έσοδα και οι δαπάνες που συνδέονται με την εκκαθάριση της εν λόγω επιχείρησης, αυτά εμφαίνονται στον ετήσιο λογαριασμό διαχείρισης και τον ετήσιο ισολογισμό του μηχανισμού ΑΘΗΝΑ και εξετάζονται από την ειδική επιτροπή στο πλαίσιο της ετήσιας απόδοσης λογαριασμών.3. Η ειδική επιτροπή εγκρίνει το λογαριασμό διαχείρισης και τον ισολογισμό της επιχείρησης που της υποβάλλονται. Απαλλάσσει τον διευθυντή, τον υπόλογο και κάθε διοικητή επιχείρησης για την υπόψη επιχείρηση.4. Εάν οι επιστροφές δεν μπορούν να γίνουν με μείωση των οφειλόμενων στο μηχανισμό ΑΘΗΝΑ συνεισφορών, το υπόλοιπο της εκτέλεσης του προϋπολογισμού αποδίδεται στα ενδιαφερόμενα κράτη μέλη.ΚΕΦΑΛΑΙΟ 12 ΝΟΜΙΚΗ ΕΥΘΥΝΗΆρθρο 401. Τα περί την πειθαρχική και ποινική ευθύνη του διοικητή επιχείρησης, του διευθυντή και άλλων μελών του προσωπικού που τίθενται στη διάθεση του μηχανισμού, ιδίως από τα θεσμικά όργανα της Κοινότητας ή τα κράτη μέλη, σε περίπτωση παραπτώματος ή αμελείας κατά την εκτέλεση του προϋπολογισμού, διέπονται από τις διατάξεις του κανονισμού υπηρεσιακής κατάστασης ή του καθεστώτος που ισχύει για τον καθένα τους. Εξάλλου, ο μηχανισμός ΑΘΗΝΑ μπορεί εξ ιδίας πρωτοβουλίας ή αιτήσει ενός συνεισφέροντος κράτους να θέσει θέμα αστικής ευθύνης των ως άνω μελών του προσωπικού.2. Σε καμία περίπτωση δεν μπορεί να τεθεί από συνεισφέρον κράτος θέμα ευθύνης των Ευρωπαϊκών Κοινοτήτων ή του γενικού γραμματέα του Συμβουλίου για πράξεις στις οποίες προβαίνουν κατά την άσκηση των καθηκόντων τους ο διευθυντής, ο υπόλογος ή το υπ' αυτούς προσωπικό.3. Η συμβατική ευθύνη που ενδέχεται να ανακύψει για συμβάσεις συναφθείσες στο πλαίσιο της εκτέλεσης του προϋπολογισμού καλύπτεται μέσω του μηχανισμού ΑΘΗΝΑ από τα συνεισφέροντα κράτη, διέπεται δε από τη νομοθεσία που ισχύει για τις εν λόγω συμβάσεις.4. Για θέματα εξωσυμβατικής ευθύνης, οι ζημίες που προξενούνται είτε από τα επιχειρησιακά στρατηγεία, τα στρατηγεία δυνάμεως και τα στρατηγεία όπλου που περιλαμβάνονται στη διάρθρωση κρίσεως τη σύνθεση της οποίας αποφασίζει ο διοικητής επιχείρησης, είτε από το εκεί υπηρετούν προσωπικό, κατά την άσκηση των καθηκόντων του, καλύπτεται μέσω του μηχανισμού ΑΘΗΝΑ από τα συνεισφέροντα κράτη, σύμφωνα με τις κοινές γενικές αρχές του δικαίου των κρατών μελών και σύμφωνα με τις διατάξεις του κανονισμού υπηρεσιακής κατάστασης των δυνάμεων, που ισχύουν στο θέατρο των επιχειρήσεων.5. Σε καμία περίπτωση δεν είναι δυνατόν να τεθεί από συνεισφέρον κράτος θέμα ευθύνης των Ευρωπαϊκών Κοινοτήτων ή των κρατών μελών για συμβάσεις που συνάπτονται στο πλαίσιο της εκτέλεσης του προϋπολογισμού ή για ζημίες προξενηθείσες από τις μονάδες και υπηρεσίες που περιλαμβάνονται στη διάρθρωση κρίσεως τη σύνθεση της οποίας αποφασίζει ο διοικητής επιχείρησης, ή από το εκεί υπηρετούν προσωπικό, κατά την άσκηση των καθηκόντων του.Άρθρο 41Μεταβατικές διατάξεις1. Ο πρώτος προϋπολογισμός εκδίδεται έως την 1η Ιουνίου 2004. Το πρώτο οικονομικό έτος αρχίζει την ημέρα έκδοσης του πρώτου προϋπολογισμού και λήγει στις 31 του επόμενου Δεκεμβρίου.2. Έως την 1η Ιουνίου 2004, η ειδική επιτροπή ορίζει τα έξι πρώτα μέλη του σώματος των ελεγκτών που προβλέπεται στο άρθρο 37 παράγραφος 4. Με κλήρωση ορίζονται δύο μέλη με θητεία ενός έτους και δύο μέλη με διετή θητεία. Η θητεία των άλλων δύο μελών είναι τριετής.Άρθρο 42ΕπανεξέτασηΗ παρούσα απόφαση καθώς και τα παραρτήματα αυτής, επανεξετάζονται ύστερα από κάθε επιχείρηση και τουλάχιστον κάθε 18 μήνες. Η πρώτη επανεξέταση γίνεται το αργότερο πριν από τα τέλη του 2004. Τα διαχειριστικά όργανα του μηχανισμού ΑΘΗΝΑ συμμετέχουν στην επανεξέταση αυτή.Άρθρο 43Τελικές διατάξειςΗ παρούσα απόφαση τίθεται σε ισχύ την 1η Μαρτίου 2004. Δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 23 Φεβρουαρίου 2004.Για το ΣυμβούλιοΟ ΠρόεδροςB. Cowen(1) ΕΕ L 253 της 7.10.2000, σ. 42.(2) ΕΕ L 248 της 16.9.2002, σ. 1.ΠΑΡΑΡΤΗΜΑ ΙΚοινά έξοδα που αναλαμβάνονται από το μηχανισμό ΑΘΗΝΑ όποτε προκύπτουνΣε περιπτώσεις που τα ακόλουθα κοινά έξοδα δεν μπορούν να συνδεθούν άμεσα με συγκεκριμένη επιχείρηση, η ειδική επιτροπή μπορεί να αποφασίζει να εγγράφονται οι αντίστοιχες πιστώσεις στο "γενικό μέρος" του ετήσιου προϋπολογισμού. Οι πιστώσεις αυτές εγγράφονται όσο το δυνατόν περισσότερο σε άρθρα που αναφέρονται στην επιχείρηση με την οποία συνδέονται κατά κύριο λόγο.1. Έξοδα λογιστικού ελέγχου2. Δαπάνες αποστολής που προκύπτουν για τον διοικητή επιχείρησης και το προσωπικό του κατά την υποβολή των λογαριασμών μιας επιχείρησης στην ειδική επιτροπή.3. Αποζημιώσεις ζημιών και έξοδα λόγω απαιτήσεων και δράσεων που πρέπει να εξοφληθούν μέσω του μηχανισμού ΑΘΗΝΑ.4. Τραπεζικά έξοδα (κοινά έξοδα που θα περιλαμβάνονται πάντα στο "γενικό μέρος" του ετήσιου προϋπολογισμού).5. Έξοδα λόγω αποφάσεως για την αποθήκευση υλικού το οποίο έχει από κοινού αγοραστεί για μια επιχείρηση (όταν τα έξοδα αυτά εγγράφονται στο "γενικό μέρος" του ετήσιου προϋπολογισμού πρέπει να αναφέρεται η σύνδεσή τους με μια συγκεκριμένη επιχείρηση).ΠΑΡΑΡΤΗΜΑ ΙΙΕπιχειρησιακά κοινά έξοδα της προπαρασκευαστικής φάσης μιας επιχείρησης που αναλαμβάνονται από το μηχανισμό ΑΘΗΝΑΕπιπρόσθετα έξοδα μεταφοράς και διαμονής που απαιτούνται για διερευνητικές αποστολές και προετοιμασίες από στρατιωτικές δυνάμεις ενόψει συγκεκριμένης στρατιωτικής επιχείρησης της Ένωσης.Ιατρικές υπηρεσίες: το κόστος της επείγουσας ιατρικής διακομιδής (MEDEVAC) ατόμων που λαμβάνουν μέρος σε διερευνητικές αποστολές και προετοιμασίες από στρατιωτικές δυνάμεις ενόψει συγκεκριμένης στρατιωτικής επιχείρησης της Ένωσης, όταν δεν είναι δυνατή η επί τόπου ιατρική περίθαλψη.ΠΑΡΑΡΤΗΜΑ ΙΙΙΙΙΙ-Α Επιχειρησιακά κοινά έξοδα της ενεργούς φάσης των επιχειρήσεων που αναλαμβάνονται πάντοτε από το μηχανισμό ΑΘΗΝΑΓια κάθε στρατιωτική επιχείρηση της Ένωσης, ο μηχανισμός ΑΘΗΝΑ αναλαμβάνει ως κοινά επιχειρησιακά έξοδα τα αναγκαία για την επιχείρηση επιπρόσθετα έξοδα που ορίζονται κατωτέρω.1. Επιπρόσθετα έξοδα για τα στρατηγεία (αναπτύξιμα ή μόνιμα) επιχειρήσεων ή ασκήσεων υπό την ηγεσία της ΕΕ:α) Στρατηγείο (HQ): Το επιχειρησιακό στρατηγείο, στρατηγείο δυνάμεως και στρατηγείο όπλου.β) Επιχειρησιακό στρατηγείο (ΟΗQ): Το στατικό, εκτός της περιοχής των επιχειρήσεων, στρατηγείο του διοικητή της επιχείρησης, το οποίο είναι αρμόδιο για τη συγκέντρωση, ανάπτυξη, υποστήριξη και επαναφορά δυνάμεως της ΕΕ.Ο ορισμός των κοινών εξόδων που ισχύει για το επιχειρησιακό στρατηγείο μιας επιχείρησης ισχύει επίσης για τη γενική γραμματεία του Συμβουλίου και το μηχανισμό ΑΘΗΝΑ στο μέτρο που ενεργούν άμεσα για την εν λόγω επιχείρηση.γ) Στρατηγείο δυνάμεως (FHQ): Το στρατηγείο μιας δύναμης της ΕΕ που έχει αναπτυχθεί στην περιοχή των επιχειρήσεων.δ) Στρατηγείο όπλου (CCHQ): Το στρατηγείο του διοικητή όπλου της ΕΕ που έχει αναπτυχθεί για την επιχείρηση (ήτοι αεροπορίας, στρατού ξηράς, ναυτικού και άλλων διοικητών ειδικών καθηκόντων των οποίων ο διορισμός ήθελε κριθεί αναγκαίος αναλόγως της φύσεως της επιχείρησης).ε) Μεταφορικά έξοδα: Η μεταφορά προς και από το θέατρο των επιχειρήσεων για ανάπτυξη, υποστήριξη και επαναφορά των στρατηγείων δυνάμεως και όπλου· τα αναγκαία για μια επιχείρηση μεταφορικά έξοδα, στα οποία υποβάλλεται το επιχειρησιακό στρατηγείο.στ) Διοίκηση: Ο πρόσθετος εξοπλισμός για γραφεία και στέγαση, οι συμβατικές υπηρεσίες και οι υπηρεσίες κοινής ωφελείας, τα έξοδα συντήρησης κτιρίων.ζ) Προσωπικό που προσλαμβάνεται επί τόπου: Το πολιτικό προσωπικό, οι διεθνείς σύμβουλοι και το επί τόπου προσλαμβανόμενο προσωπικό (εντόπιοι και απόδημοι), που απαιτείται για τη διεξαγωγή της επιχείρησης πέρα από τις κανονικές επιχειρησιακές απαιτήσεις (συμπεριλαμβάνεται η αποζημίωση για υπερωριακή απασχόληση).η) Επικοινωνίες: Οι δαπάνες κεφαλαίου για την αγορά και χρήση πρόσθετου τεχνολογικού εξοπλισμού επικοινωνιών και πληροφοριών και το κόστος των παρεχομένων υπηρεσιών (μίσθωση και συντήρηση διαποδιαμορφωτών (modem), τηλεφωνικών γραμμών, δορυφορικών τηλεπικοινωνιών, κρυπτοτηλεομοιοτυπίας (cryptofax), ασφαλών γραμμών, πρόσβασης στο Διαδίκτυο, γραμμών για τη διαβίβαση δεδομένων, τοπικών δικτύων κ.λπ.).θ) Μεταφορές/μετακινήσεις (εξαιρούνται οι ημερήσιες αποζημιώσεις) εντός της περιοχής επιχειρήσεων των στρατηγείων: Δαπάνες για μεταφορά με οχήματα και για μετακινήσεις με άλλα μέσα και το κόστος μεταφοράς φορτίων, συμπεριλαμβανομένων των μετακινήσεων ενισχύσεων και επισκεπτών· το επιπρόσθετο κόστος για καύσιμα σε σχέση με το κόστος μιας κανονικής επιχείρησης· η μίσθωση επιπλέον οχημάτων· το κόστος των επισήμων μετακινήσεων μεταξύ του τόπου όπου διεξάγεται η επιχείρηση και Βρυξελλών ή/και του τόπου όπου οργανώνονται συνεδριάσεις της ΕΕ· οι ασφάλειες αστικής ευθύνης που ορισμένες χώρες επιβάλλουν στους διεθνείς οργανισμούς που διεξάγουν επιχειρήσεις στο έδαφός τους.ι) Στρατωνισμός και στέγαση/υποδομή: Οι δαπάνες για την αγορά, μίσθωση ή ανακαίνιση των χώρων όπου στεγάζονται τα στρατηγεία στο θέατρο των επιχειρήσεων (μίσθωση κτιρίων, καταφυγίων, σκηνών), εφόσον συντρέχει περίπτωση.ια) Πληροφόρηση του κοινού: Οι δαπάνες για εκστρατείες ενημέρωσης και επικοινωνίας με τα μέσα ενημέρωσης στα επιχειρησιακά στρατηγεία και στα στρατηγεία δυνάμεως, σύμφωνα με τη στρατηγική πληροφόρησης που έχει χαράξει το επιχειρησιακό στρατηγείο.ιβ) Παράσταση και υποδοχή: Τα έξοδα παραστάσεως· οι δαπάνες σε επίπεδο στρατηγείων για τη διεξαγωγή επιχείρησης.2. Επιπρόσθετα έξοδα για υποστήριξη της όλης δυνάμεως:Τα έξοδα που αναφέρονται κατωτέρω ανακύπτουν λόγω ανάπτυξης της δυνάμεως στο πεδίο της επιχείρησης:α) Υποδομή: Οι αναγκαίες δαπάνες για να μπορέσει η όλη δύναμη να εκπληρώσει την αποστολή της (χρησιμοποιούμενα από κοινού αεροδρόμια, σιδηρόδρομοι, λιμάνια, οδοί, ύδρευση και ηλεκτροδότηση).β) Ζωτικής σημασίας πρόσθετος εξοπλισμός: Η αποφασιζόμενη από τον διοικητή επιχείρησης και εγκρινόμενη από την ειδική επιτροπή αγορά ή μίσθωση, κατά τη διάρκεια της επιχείρησης, ειδικού εξοπλισμού που δεν είχε προβλεφθεί αλλά είναι ζωτικής σημασίας για την εκτέλεση της επιχείρησης, εφόσον ο αγορασθείς εξοπλισμός δεν επαναπατρίζεται μετά το πέρας της αποστολής.γ) Διακριτικά: Τα ειδικά διακριτικά σήματα, δελτία ταυτότητας "Ευρωπαϊκή Ένωση", υπηρεσιακές κάρτες, μετάλλια, σημαίες της Ευρωπαϊκής Ένωσης ή άλλα διακριτικά σήματα της δυνάμεως ή του στρατηγείου (εξαιρούνται ο ρουχισμός, τα πηλίκια και οι στολές).δ) Ιατρικές υπηρεσίες: Το κόστος επείγουσας ιατρικής διακομιδής MEDEVAC) όταν δεν είναι δυνατή η επί τόπου ιατρική περίθαλψη.3. Επιπρόσθετα έξοδα για χρησιμοποίηση από την ΕΕ κοινών περιουσιακών στοιχείων και ικανοτήτων του ΝΑΤΟ που διατίθενται για μια επιχείρηση υπό την ηγεσία της ΕΕΤα έξοδα που συνεπάγεται για την ΕΕ η εφαρμογή σε στρατιωτική επιχείρησή της των διακανονισμών μεταξύ ΕΕ και ΝΑΤΟ σχετικά με την αποδέσμευση, παρακολούθηση και επιστροφή ή ανάκληση κοινών περιουσιακών στοιχείων και ικανοτήτων του ΝΑΤΟ που διατίθενται για μια επιχείρηση υπό την ηγεσία της ΕΕ.ΙΙΙ-Β Επιχειρησιακά κοινά έξοδα σχετικά με την ενεργό φάση μιας συγκεκριμένης επιχείρησης που αναλαμβάνονται από το μηχανισμό ΑΘΗΝΑ όταν το αποφασίσει το ΣυμβούλιοΜεταφορικά έξοδα: Μεταφορά προς και από το θέατρο των επιχειρήσεων για ανάπτυξη, υποστήριξη και επαναφορά των αναγκαίων για την επιχείρηση δυνάμεων.Στρατωνισμός και στέγαση/υποδομή: Οι δαπάνες που αναλαμβάνονται για την αγορά, μίσθωση ή ανακαίνιση των εγκαταστάσεων στο θέατρο των επιχειρήσεων (μίσθωση κτιρίων, καταφυγίων, σκηνών), στο μέτρο που είναι αναγκαίο για τις δυνάμεις που έχουν αναπτυχθεί για την επιχείρηση.ΠΑΡΑΡΤΗΜΑ ΙVΕπιχειρησιακά κοινά έξοδα που συνδέονται με την εκκαθάριση μιας επιχείρησης και αναλαμβάνονται από το μηχανισμό ΑΘΗΝΑΈξοδα που προκύπτουν για την εξεύρεση του τελικού προορισμού του εξοπλισμού και της υποδομής που έχουν από κοινού χρηματοδοτηθεί για την επιχείρηση.Επιπρόσθετα έξοδα για την κατάρτιση των λογαριασμών της επιχείρησης. Τα επιλέξιμα κοινά έξοδα καθορίζονται σύμφωνα με το παράρτημα ΙΙΙ, λαμβάνοντας υπόψη ότι το αναγκαίο για την κατάρτιση των λογαριασμών προσωπικό ανήκει στο στρατηγείο της επιχείρησης αυτής, ακόμη και αφού αυτό παύσει τις δραστηριότητές του.


title: Απόφαση του Συμβουλίου 2014/381/ΚΕΠΠΑ, της 23ης Ιουνίου 2014 , για την τροποποίηση της απόφασης 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας

text:
               24.6.2014

               EL

               Επίσημη Εφημερίδα της Ευρωπαϊκής Ένωσης

               L 183/56

         ΑΠΌΦΑΣΗ ΤΟΥ ΣΥΜΒΟΥΛΊΟΥ 2014/381/ΚΕΠΠΑ
   της 23ης Ιουνίου 2014
   για την τροποποίηση της απόφασης 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Σεπτεμβρίου 2010, το Συμβούλιο εξέδωσε την απόφαση 2010/573/ΚΕΠΠΑ (1).

               (2)

               Στις 27 Σεπτεμβρίου 2013, το Συμβούλιο εξέδωσε την απόφαση 2013/477/ΚΕΠΠΑ (2), παρατείνοντας, βάσει επανεξέτασης της απόφασης 2010/573/ΚΕΠΠΑ, τα περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας μέχρι τις 30 Σεπτεμβρίου 2014.

               (3)

               Τα περιοριστικά μέτρα θα πρέπει να παραταθούν μέχρι τις 31 Οκτωβρίου 2014.

               (3)

               Η απόφαση 2010/573/ΚΕΠΠΑ δέον να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 4 παράγραφος 2 της απόφασης 2010/573/ΚΕΠΠΑ αντικαθίσταται από το ακόλουθο κείμενο:

      «2.   Η παρούσα απόφαση εφαρμόζεται έως τις 31 Οκτωβρίου 2014. Τελεί υπό διαρκή επανεξέταση. Μπορεί να ανανεώνεται ή να τροποποιείται, κατά περίπτωση, εάν το Συμβούλιο κρίνει ότι οι στόχοι της δεν έχουν επιτευχθεί.».

   Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 23 Ιουνίου 2014.

            Για το Συμβούλιο

            H Πρόεδρος

         C. ASHTON

      (1)  Απόφαση του Συμβουλίου 2010/573/ΚΕΠΠΑ της 27ης Σεπτεμβρίου 2010 σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας (ΕΕ L 253 της 28.9.2013, σ. 54).

      (2)  Απόφαση 2013/477/ΚΕΠΠΑ του Συμβουλίου της 27ης Σεπτεμβρίου 2013 για την τροποποίηση της απόφασης 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας (ΕΕ L 257 της 28.9.2013, σ. 18).


title: Απόφαση (ΚΕΠΠΑ) 2017/1534 της Επιτροπής Πολιτικής και Ασφάλειας, της 31ης Αυγούστου 2017, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της Eunavfor MED) και την κατάργηση της απόφασης (ΚΕΠΠΑ) 2017/681 (Eunavfor MED/2/2017)

text:
               9.9.2017

               EL

               Επίσημη Εφημερίδα της Ευρωπαϊκής Ένωσης

               L 233/4

         ΑΠΌΦΑΣΗ (ΚΕΠΠΑ) 2017/1534 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 31ης Αυγούστου 2017
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της Eunavfor MED) και την κατάργηση της απόφασης (ΚΕΠΠΑ) 2017/681 (Eunavfor MED/2/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) (1), και ιδίως το άρθρο 6,
   Εκτιμώντας τα ακόλουθα:

               (1)

               Δυνάμει του άρθρου 6 παράγραφος 1 της απόφασης (ΚΕΠΠΑ) 2015/778, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λαμβάνει αποφάσεις σχετικά με τον διορισμό του διοικητή δυνάμεων της ΕΕ για την eπιχείρηση Sophia της Eunavfor MED («διοικητής δυνάμεων της ΕΕ»).

               (2)

               Στις 29 Μαρτίου 2017 η ΕΠΑ εξέδωσε την απόφαση (ΚΕΠΠΑ) 2017/681 (2), με την οποία ο υποναύαρχος (LH) Andrea ROMANI διορίστηκε διοικητής δυνάμεων της ΕΕ.

               (3)

               Ο διοικητής επιχείρησης της ΕΕ εισηγήθηκε τον διορισμό του υποναυάρχου (LH) Javier MORENO SUSANNA ως νέου διοικητή δυνάμεων της ΕΕ για την επιχείρηση Sophia της Eunavfor MED, σε αντικατάσταση του υποναυάρχου (LH) Andrea ROMANI, από την 1η Σεπτεμβρίου 2017.

               (4)

               Στις 23 Ιουνίου 2017 η στρατιωτική επιτροπή της ΕΕ υποστήριξε την εν λόγω εισήγηση.

               (5)

               Συνεπώς, η απόφαση (ΚΕΠΠΑ) 2017/681 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος (LH) Javier MORENO SUSANNA διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της Eunavfor MED) από την 1η Σεπτεμβρίου 2017.
   Άρθρο 2
   Η απόφαση (ΚΕΠΠΑ) 2017/681 καταργείται.
   Άρθρο 3
   Η παρούσα απόφαση αρχίζει να ισχύει την 1η Σεπτεμβρίου 2017.

      Βρυξέλλες, 31 Αυγούστου 2017.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 122 της 19.5.2015, σ. 31.

      (2)  Απόφαση (ΚΕΠΠΑ) 2017/681 της Επιτροπής Πολιτικής και Ασφάλειας, της 29ης Μαρτίου 2017, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της Eunavfor MED) και την κατάργηση της απόφασης (ΚΕΠΠΑ) 2016/1079 (EUNAVFOR MED/1/2017) (ΕΕ L 98 της 11.4.2017, σ. 18).


title: 2006/197/ΕΚ: Απόφαση της Επιτροπής, της  3ης Μαρτίου 2006 , για την έγκριση της διάθεσης στην αγορά τροφίμων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς 1507 (DAS-Ø15Ø7-1) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου

text:
               9.3.2006

               EL

               Επίσημη Εφημερίδα της Ευρωπαϊκής Ένωσης

               L 70/82

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 3ης Μαρτίου 2006
   για την έγκριση της διάθεσης στην αγορά τροφίμων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς 1507 (DAS-Ø15Ø7-1) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου
   (2006/197/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (1), και ιδίως το άρθρο 7 παράγραφος 3,
   Εκτιμώντας τα ακόλουθα:

               (1)

               Στις 15 Φεβρουαρίου 2001, οι εταιρείες Pioneer Overseas Corporation και Dow AgroSciences Europe υπέβαλαν από κοινού προς τις αρμόδιες αρχές των Κάτω Χωρών αίτηση, σύμφωνα με το άρθρο 4 του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (2), για τη διάθεση στην αγορά τροφίμων και συστατικών τροφίμων που προέρχονται από γενετικώς τροποποιημένο αραβόσιτο της σειράς 1507 ως νέα τρόφιμα ή ως νέα συστατικά τροφίμων («τα προϊόντα»).

               (2)

               Στην αρχική έκθεση αξιολόγησης της 4ης Νοεμβρίου 2003, ο αρμόδιος οργανισμός αξιολόγησης των τροφίμων των Κάτω Χωρών είχε καταλήξει στο συμπέρασμα ότι τα προϊόντα είναι εξίσου ασφαλή με τα τρόφιμα και τα συστατικά τροφίμων που προέρχονται από σειρές συμβατικού αραβοσίτου και μπορούν να χρησιμοποιούνται κατά τον ίδιο τρόπο.

               (3)

               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 10 Νοεμβρίου 2003. Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για τη διάθεση των προϊόντων στην αγορά σύμφωνα με τη διάταξη αυτή. Κατά συνέπεια, απαιτήθηκε πρόσθετη έκθεση αξιολόγησης.

               (4)

               Το άρθρο 46 παράγραφος 1 του κανονισμού (ΕΚ) αριθ. 1829/2003 (στο εξής «ο κανονισμός») ορίζει ότι οι αιτήσεις που υποβλήθηκαν δυνάμει του άρθρου 4 του κανονισμού (ΕΚ) αριθ. 258/97 πριν από την ημερομηνία εφαρμογής του κανονισμού, δηλαδή τις 18 Απριλίου 2004, μετατρέπονται σε αιτήσεις δυνάμει του κεφαλαίου ΙΙ τμήμα 1 του κανονισμού στις περιπτώσεις όπου απαιτείται πρόσθετη έκθεση αξιολόγησης σύμφωνα με το άρθρο 6 παράγραφος 3 ή 4 του κανονισμού (ΕΚ) αριθ. 258/97.

               (5)

               Το πεδίο εφαρμογής του κανονισμού (ΕΚ) αριθ. 258/97 περιορίζεται στη διάθεση στην αγορά νέων τροφίμων ή νέων συστατικών τροφίμων στο εσωτερικό της Κοινότητας. Επομένως, η παρούσα απόφαση δεν καλύπτει τη διάθεση στην αγορά ζωοτροφών που περιέχουν, αποτελούνται ή παράγονται από αραβόσιτο της σειράς 1507.

               (6)

               Συγκεκριμένα, η διάθεση στην αγορά γενετικώς τροποποιημένου αραβοσίτου της σειράς 1507 σε ορισμένα προϊόντα, συμπεριλαμβανομένων ζωοτροφών που περιέχουν ή αποτελούνται από τον αραβόσιτο αυτό, ρυθμίζεται από την απόφαση 2005/772/ΕΚ της Επιτροπής, της 3ης Νοεμβρίου 2005, για τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου σχετικά με ένα προϊόν αραβοσίτου (Zea mays L., σειράς 1507) γενετικώς τροποποιημένου με αντοχή στα επιβλαβή λεπιδόπτερα και με ανοχή έναντι του ζιζανιοκτόνου «γλυφοσινικό αμμώνιο» (3).

               (7)

               Ζωοτροφές που παράγονται από αραβόσιτο της σειράς 1507 είχαν διατεθεί στην αγορά πριν από την ημερομηνία εφαρμογής του κανονισμού, δηλαδή τη 18η Απριλίου 2004. Κατά συνέπεια, οι ζωοτροφές αυτές υπόκεινται στις απαιτήσεις που προβλέπονται από τις διατάξεις του άρθρου 20 του κανονισμού και μπορούν να διατίθενται στην αγορά και να χρησιμοποιούνται σύμφωνα με τους όρους που αναφέρονται στο κοινοτικό μητρώο των γενετικώς τροποποιημένων τροφίμων και ζωοτροφών.

               (8)

               Στις 3 Μαρτίου 2005, η Ευρωπαϊκή Αρχή για την Ασφάλεια των Τροφίμων («η Αρχή») διατύπωσε τη γνώμη, σύμφωνα με το άρθρο 6 του κανονισμού, ότι δεν υπάρχουν στοιχεία που να αποδεικνύουν ότι η διάθεση των προϊόντων στην αγορά ενδέχεται να προκαλέσει αρνητικές επιπτώσεις στην υγεία των ανθρώπων ή των ζώων ή στο περιβάλλον (4). Πριν διατυπώσει τη γνώμη της, η Αρχή εξέτασε όλα τα συγκεκριμένα ερωτήματα και τις ανησυχίες που εξέφρασαν τα κράτη μέλη.

               (9)

               Κατά συνέπεια, η γνώμη της Αρχής ήταν ότι δεν χρειάζονται ειδικές απαιτήσεις επισήμανσης εκτός από εκείνες που προβλέπονται στο άρθρο 13 παράγραφος 1 του κανονισμού. Η Αρχή συνέστησε επίσης να μην απαιτούνται ειδικοί όροι ή περιορισμοί για τη διάθεση στην αγορά ή/και ειδικοί όροι ή περιορισμοί για τη χρήση και το χειρισμό, συμπεριλαμβανομένης της παρακολούθησης μετά τη διάθεση στην αγορά, ούτε ειδικοί όροι για την προστασία ιδιαίτερων οικοσυστημάτων/περιβάλλοντος ή/και γεωγραφικών περιοχών, όπως αναφέρονται στο άρθρο 6 παράγραφος 5 στοιχείο ε) του κανονισμού.

               (10)

               Στη γνώμη της, η Αρχή κατέληξε στο συμπέρασμα ότι το σχέδιο παρακολούθησης του περιβάλλοντος, το οποίο συνίσταται σε γενικό σχέδιο εποπτείας που υποβάλλεται από τον αιτούντα, συνάδει με την προβλεπόμενη χρήση των προϊόντων.

               (11)

               Με βάση το παραπάνω σκεπτικό, πρέπει να δοθεί έγκριση.

               (12)

               Πρέπει να αποδοθεί αποκλειστικός αναγνωριστικός κωδικός στον αραβόσιτο της σειράς 1507 όπως προβλέπεται από τον κανονισμό (ΕΚ) αριθ. 65/2004 της Επιτροπής, της 14ης Ιανουαρίου 2004, για την καθιέρωση συστήματος σχηματισμού και απόδοσης αποκλειστικών αναγνωριστικών κωδικών για τους γενετικά τροποποιημένους οργανισμούς (5).

               (13)

               Το σύνολο των πληροφοριών που περιλαμβάνονται στο παράρτημα της παρούσας απόφασης για την έγκριση των προϊόντων πρέπει να καταχωριστούν στο κοινοτικό μητρώο των γενετικώς τροποποιημένων τροφίμων και ζωοτροφών, όπως προβλέπεται στον κανονισμό.

               (14)

               Σύμφωνα με τις διατάξεις του άρθρου 4 παράγραφος 2 του κανονισμού, οι όροι έγκρισης του προϊόντος δεσμεύουν όλα τα πρόσωπα που διαθέτουν το προϊόν στην αγορά.

               (15)

               Η παρούσα απόφαση κοινοποιείται μέσω του Οργανισμού Ελέγχου της Βιοασφάλειας στα μέρη που προσυπογράφουν το πρωτόκολλο της Καρθαγένης για τη βιοασφάλεια που επισυνάπτεται στη σύμβαση για τη βιολογική ποικιλότητα, σύμφωνα με τις διατάξεις του άρθρου 9 παράγραφος 1 και του άρθρου 15 παράγραφος 2 στοιχείο γ) του κανονισμού (ΕΚ) αριθ. 1946/2003 του Ευρωπαϊκού Κοινοβουλίου και του Συμβουλίου, της 15ης Ιουλίου 2003, για τις διασυνοριακές διακινήσεις γενετικώς τροποποιημένων οργανισμών (6).

               (16)

               Η μόνιμη επιτροπή για την τροφική αλυσίδα και την υγεία των ζώων δεν εξέδωσε γνώμη. Ως εκ τούτου, η Επιτροπή υπέβαλε πρόταση προς το Συμβούλιο στις 5 Οκτωβρίου 2005 σύμφωνα με το άρθρο 5 παράγραφος 4 της απόφασης 1999/468/ΕΚ του Συμβουλίου (7)· το Συμβούλιο καλούνταν να ενεργήσει εντός τριών μηνών.

               (17)

               Ωστόσο, το Συμβούλιο δεν ενήργησε εντός της ορισμένης προθεσμίας, και η Επιτροπή πρέπει τώρα να εκδώσει απόφαση,

         ΑΠΟΦΑΣΙΖΕΙ:
   Άρθρο 1
   Προϊόντα
   Η παρούσα απόφαση καλύπτει τα τρόφιμα και τα συστατικά τροφίμων που περιέχουν, αποτελούνται ή παράγονται από γενετικώς τροποποιημένο αραβόσιτο (Zea mays L.) της σειράς 1507 και αναφέρονται περαιτέρω στο παράρτημα της παρούσας απόφασης («τα προϊόντα»), στα οποία έχει αποδοθεί ο αποκλειστικός αναγνωριστικός κωδικός DAS-Ø15Ø7-1, όπως προβλέπεται από τον κανονισμό (ΕΚ) αριθ. 65/2004.
   Άρθρο 2
   Διάθεση στην αγορά
   Η διάθεση των προϊόντων στην αγορά εγκρίνεται, σύμφωνα με τους όρους που προβλέπονται στην παρούσα απόφαση και στο παράρτημά της, για τους σκοπούς του άρθρου 4 παράγραφος 2 του κανονισμού (ΕΚ) αριθ. 1829/2003.
   Άρθρο 3
   Επισήμανση
   Για τους σκοπούς των ειδικών απαιτήσεων επισήμανσης που ορίζονται στο άρθρο 13 παράγραφος 1 του κανονισμού (ΕΚ) αριθ. 1829/2003, η «ονομασία του οργανισμού» είναι «αραβόσιτος».
   Άρθρο 4
   Παρακολούθηση των περιβαλλοντικών συνεπειών
   1.   Οι κάτοχοι έγκρισης εξασφαλίζουν την κατάρτιση και την εφαρμογή του σχεδίου παρακολούθησης για τις περιβαλλοντικές επιπτώσεις που αναφέρεται στο παράρτημα της παρούσας απόφασης.
   2.   Οι κάτοχοι έγκρισης υποβάλλουν στην Επιτροπή ετήσιες εκθέσεις για την εφαρμογή και τα αποτελέσματα των δραστηριοτήτων παρακολούθησης.
   Στις εκθέσεις αυτές αναφέρονται ρητά τα τμήματα εκείνα των εκθέσεων που θεωρούνται εμπιστευτικά, μαζί με τις επαληθεύσιμες αιτιολογίες της εμπιστευτικότητας σύμφωνα με το άρθρο 30 του κανονισμού (ΕΚ) αριθ. 1829/2003.
   Τα εμπιστευτικά τμήματα των εν λόγω εκθέσεων υποβάλλονται με χωριστά έγγραφα.
   Άρθρο 5
   Κοινοτικό μητρώο
   Οι πληροφορίες που περιέχονται στο παράρτημα της παρούσας απόφασης καταχωρίζονται στο κοινοτικό μητρώο των γενετικώς τροποποιημένων τροφίμων και ζωοτροφών που αναφέρεται στο άρθρο 28 του κανονισμού (ΕΚ) αριθ. 1829/2003.
   Άρθρο 6
   Κάτοχοι έγκρισης
   Οι κάτοχοι έγκρισης είναι οι ακόλουθοι:

               α)

               Pioneer Overseas Corporation, Βέλγιο, που εκπροσωπεί την Pioneer Hi-Bred International, Ηνωμένες Πολιτείες, και

               β)

               Dow AgroSciences Europe, Ηνωμένο Βασίλειο, που εκπροσωπεί τη Mycogen Seeds, Ηνωμένες Πολιτείες,

         εταιρείες οι οποίες είναι αρμόδιες για την εκτέλεση των καθηκόντων των κατόχων έγκρισης που προβλέπονται στην παρούσα απόφαση και στον κανονισμό (ΕΚ) αριθ. 1829/2003.
   Άρθρο 7
   Διάρκεια ισχύος
   Η παρούσα απόφαση ισχύει για περίοδο δέκα ετών από την ημερομηνία της έκδοσής της.

      Βρυξέλλες, 3 Μαρτίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 268 της 18.10.2003, σ. 1.

      (2)  ΕΕ L 43 της 14.2.1997, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).

      (3)  ΕΕ L 291 της 5.11.2005, σ. 42.

      (4)  http://www.efsa.eu.int/science/gmo/gm_ff_applications/more_info/503/op_gm07_ej182_1507_opinion_nl_doc2_en1.pdf

      (5)  ΕΕ L 10 της 16.1.2004, σ. 5.

      (6)  ΕΕ L 287 της 5.11.2003, σ. 1.

      (7)  ΕΕ L 184 της 17.7.1999, σ. 23.

      ΠΑΡΑΡΤΗΜΑ
      α)   Αιτούντες και κάτοχοι έγκρισης:
      Επωνυμία: Pioneer Overseas Corporation
      Διεύθυνση: Avenue des Arts 44, B-1040 Brussels, Belgium
      Εξ ονόματος της Pioneer Hi-Bred International, Inc., 400 Locus Street, Suite 800, Des Moines, IA 50309, United States
      και
      Επωνυμία: Dow AgroSciences Europe Ltd
      Διεύθυνση: European Development Centre, 3 Milton Park, Abingdon, Oxon OX14 4RN, United Kingdom.
      Εξ ονόματος της Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, United States.
      β)   Ονομασία και χαρακτηριστικά των προϊόντων: Τρόφιμα και συστατικά τροφίμων που περιέχουν, αποτελούνται ή παράγονται από γενετικώς τροποποιημένο αραβόσιτο (Zea mays L.) της σειράς 1507 όπως περιγράφονται στην αίτηση, με αποκλειστικό αναγνωριστικό κωδικό DAS-Ø15Ø7-1, με αντοχή στην πυραλίδα του αραβοσίτου (Ostrinia nubilalis) και σε ορισμένα άλλα επιβλαβή λεπιδόπτερα και με ανοχή έναντι του ζιζανιοκτόνου «γλυφοσινικό αμμώνιο». Ο γενετικώς τροποποιημένος αραβόσιτος DAS-Ø15Ø7-1 περιέχει τις εξής αλληλουχίες DNA σε δύο κασέτες:
      συνθετική μορφή του αποκομμένου γονιδίου cry1F, που λαμβάνεται από τον Bacillus thuringiensis, υποείδος aizawai, και προσδίδει αντοχή στην πυραλίδα του αραβοσίτου (Ostrinia nubilalis) και σε ορισμένα άλλα επιβλαβή λεπιδόπτερα, ρυθμιζόμενο από τον υποκινητή της ουβικιτίνης ubiZM1(2) που προέρχεται από τον Zea mays L. και από την καταληκτική αλληλουχία ORF25PolyA που προέρχεται από το Agrobacterium tumefaciens pTi15955·
      συνθετική μορφή του γονιδίου pat, που λαμβάνεται από το στέλεχος Tü494 του Streptomyces viridochromogenes και προσδίδει ανοχή έναντι του ζιζανιοκτόνου «γλυφοσινικό αμμώνιο», ρυθμιζόμενο από τον υποκινητή 35S και τις καταληκτικές ακολουθίες του ιού της μωσαϊκής της ανθοκράμβης (Cauliflower Mosaic Virus).
      γ)   Επισήμανση: Καμία άλλη ειδική απαίτηση πέραν εκείνων που προβλέπονται από τις διατάξεις του άρθρου 13 παράγραφος 1 του κανονισμού (ΕΚ) αριθ. 1829/2003.
      Για τους σκοπούς του άρθρου 13 παράγραφος 1 του κανονισμού (ΕΚ) αριθ. 1829/2003, η «ονομασία του οργανισμού» είναι «αραβόσιτος».
      δ)   Μέθοδος ανίχνευσης:

                  —

                  ποσοτικοποιημένη εξειδικευμένη μέθοδος πραγματικού χρόνου που βασίζεται στην PCR (αλυσιδωτή αντίδραση πολυμεράσης) για τον γενετικώς τροποποιημένο αραβόσιτο DAS-Ø15Ø7-1,

                  —

                  επικυρωμένη από το κοινοτικό εργαστήριο αναφοράς που ιδρύθηκε βάσει του κανονισμού (ΕΚ) αριθ. 1829/2003 και δημοσιευμένη στη διεύθυνση http://gmo-crl.jrc.it/detectionmethods/TC1507-WEB-Protocol-Validation.pdf

                  —

                  υλικό αναφοράς: Υλικό αναφοράς: ERM®-BF418, διαθέσιμο μέσω του Κοινού Κέντρου Ερευνών (ΚΚΕρ) της Ευρωπαϊκής Επιτροπής, Ινστιτούτο Υλικών Αναφοράς και Μετρήσεων (IRMM) στο δικτυακό τόπο http://www.irmm.jrc.be/html/reference_materials_catalogue/index.htm

            ε)   Αποκλειστικός κωδικός αναγνώρισης:
      DAS-Ø15Ø7-1.
      στ)   Απαιτούμενες πληροφορίες σύμφωνα με το παράρτημα ΙΙ του πρωτοκόλλου της Καρθαγένης για τη βιοασφάλεια της σύμβασης για τη βιολογική ποικιλότητα: Biosafety Clearing House, Record ID βλέπε απόφαση 2006/197/ΕΚ.
      ζ)   Όροι ή περιορισμοί σχετικά με τη διάθεση στην αγορά, τη χρήση ή το χειρισμό των προϊόντων: Δεν απαιτούνται.
      η)   Σχέδιο παρακολούθησης: Σχέδιο παρακολούθησης για τις περιβαλλοντικές επιπτώσεις σύμφωνα με το παράρτημα VII της οδηγίας 2001/18/ΕΚ.
      [Σύνδεσμος http://gmo-crl.jrc.it/detectionmethods/TC1507-WEB-Protocol-Validation.pdf]
      θ)   Απαιτήσεις παρακολούθησης μετά τη διάθεση στην αγορά για να χρησιμοποιηθεί το τρόφιμο για ανθρώπινη κατανάλωση: Δεν απαιτείται.

         Σημείωση: Οι σύνδεσμοι με τα σχετικά έγγραφα ενδέχεται να χρειάζονται τροποποίηση με την πάροδο του χρόνου. Οι τροποποιήσεις αυτές θα γνωστοποιούνται στο κοινό μέσω της επικαιροποίησης του κοινοτικού μητρώου των γενετικώς τροποποιημένων τροφίμων και ζωοτροφών.


title: 82/322/EOK: Απόφαση τού Ευρωπαϊκού Κοινοβουλίου τής 20ής Απριλίου 1982 περί χορηγήσεως απαλλαγής πρός τό Διοικητικό Συμβούλιο τού Ευρωπαϊκού Ιδρύματος γιά τή Βελτίωση τών Συνθηκών Διαβιώσεως καί Εργασίας όσον αφορά τήν εκτέλεση τού προϋπολογισμού του γιά τό οικονομικό έτος 1980

text:
'Αριθ . L 144/4                       Επίσημη Εφημερίδα των Ευρωπαϊκών Κοινοτήτων                    24 . 5 . 82
                                       ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                                          της 20ής Απριλίου 1982
                 περι χορηγήσεως απαλλαγής πρός τό Διοικητικό Συμβούλιο τοϋ Ευρωπαϊκού Ιδρύματος
                γιά τή Βελτίωση των Συνθηκών Διαβιώσεως καί Εργασίας δσον άφορα τήν εκτέλεση τοϋ
                                        προϋπολογισμού του γιά τό οικονομικό έτος 1980
                                                               (82/ 322/ ΕΟΚ)
             ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
             — έχοντας ύπόψη τή συνθήκη περί ιδρύσεως της Ευρωπαϊκής Οικονομικής Κοινότητος, καί
                  ιδίως τό άρθρο 206β ,
             — έχοντας ύπόψη τούς λογαριασμούς έσόδων καί έξόδων τού Εύρωπαϊκοΰ ' Ιδρύματος γιά
                  τή Βελτίωση των Συνθηκών Διαβιώσεως καί Εργασίας γιά τό οικονομικό ετος 1980,
             — έχοντας ύπόψη τήν έκθεση τού Ελεγκτικού Συνεδρίου έπί τών λογαριασμών τού 1980
                  (έγγρ . 1-934/ 81 ),
             — έχοντας ύπόψη τήν εκθεση της Επιτροπής Έλεγχου τοϋ Προϋπολογισμού (εγγρ .
                  1-33 / 82),
             α) υπενθυμίζοντας ότι ή συνθήκη της 22ας ' Ιουλίου 1975 , δεόντως κυρωθείσα άπό όλα τά
                  Κράτη μέλη , ανέθεσε στό Εύρωπαϊκό Κοινοβούλιο τήν τελική εύθύνη σχετικά μέ τή
                  χορήγηση άπαλλαγής όσον άφορα τόν γενικό προϋπολογισμό της ΕΟΚ'
             β) κρίνοντας ότι ή εύθύνη αύτή έπεκτείνεται έπίσης καί στά έξαρτώμενα καί βοηθητικά
                  όργανα τών Εύρωπαϊκών Κοινοτήτων'
             γ) σημειώνοντας τις βελτιώσεις πού έπέφερε τό " Ιδρυμα δσον άφορα τήν παρουσίαση καί
                   τόν έσωτερικό ελεγχο, σύμφωνα μέ δύο προηγούμενα ψηφίσματα τοϋ Κοινοβουλίου της
                  23ης Μαΐου 1980 καί τής 18ης Σεπτεμβρίου 1981 ('),
             1 . Σημειώνει τά εξής στοιχεία δσον αφορά τούς λογαριασμούς τού Ευρωπαϊκού Ιδρύματος
             γιά τή Βελτίωση τών Συνθηκών Διαβιώσεως καί 'Εργασίας:
                                                            Οικονομικό ετος 1980
                                                                                EUA          °7ο
             ΕΙΣΟΔΗΜΑΤΑ
              Απο το τμήμα τοϋ προϋπολογισμού πού αφορά τήν
             'Επιτροπή                                                           2 576 544,35   97,5
             Τραπεζικός τόκος                                                       52 525,69    2,0
             " Αλλα                                                                 13 697,23    0,5
             Σύνολο                                                              2 642 767,27  100,0
             C ) ΕΕ άριθ . L 180 τής 14 . 7 . 1980, σ . 13 '
                  ΕΕ άριθ . L 342 τής 28 . 11 . 1981 , σ . 4 .
 ---pagebreak--- 24 . 5 . 82                   Επίσημη Εφημερίδα των Ευρωπαϊκών Κοινοτήτων                         ' Αριθ . L 144/5
            ΔΑΠΑΝΕΣ
            Πιστώσεις του προϋπολογισμού                                2 700 000,00           100,0
            'Υποχρεώσεις                                                2 642 767,28            97,9
            Μή χρησιμοποιηθείσες πιστώσεις                                  57 232,72            2,1
            Πληρωμές                                                     1 784 936,60
            Πιστώσεις εις μεταφοράν άπό τό προηγούμενο οικονομικό
            ετος                                                           865 067,21
            Πληρωμές επί πιστώσεων εις μεταφοράν                           851 541,11
            Μή χρησιμοποιηθείσες πιστώσεις εις μεταφοράν                    13 526,10
            Πιστώσεις εις μεταφοράν                                        857 830,68
            2 . Χορηγεί άπαλλαγή πρός τό Διοικητικό Συμβούλιο του Ευρωπαϊκού Ιδρύματος γιά τή
            Βελτίωση των Συνθηκών Διαβιώσεως καί Εργασίας, βάσει της εκθέσεως του Ελεγκτικού
            Συνεδρίου, όσον άφορα τούς λογαριασμούς τού οικονομικού έτους 1980.
            3 . Εφιστά τήν προσοχή στό ψήφισμά του πού περιέχει τίς παρατηρήσεις πού συνοδεύουν
            τήν παρούσα άπόφαση περί χορηγήσεως απαλλαγής, καί ζητεΐ άπό τήν Επιτροπή νά τού
            υποβάλει εκθεση περί των μέτρων πού έλήφθησαν μετά άπό τίς παρατηρήσεις αύτές .
            4. 'Αναθέτει στόν Πρόεδρο του νά κοινοποιήσει τήν παρούσα άπόφαση καί τίς συνημμένες
            παρατηρήσεις πρός τό Συμβούλιο , τήν Επιτροπή , τό Ελεγκτικό Συνέδριο καί τό Διοικητικό
            Συμβούλιο τού Εύρωπαϊκού ' Ιδρύματος γιά τή Βελτίωση των Συνθηκών Διαβιώσεως καί
            Εργασίας , καί νά φροντίσει γιά τή δημοσίευσή τους στήν Επίσημη 'Εφημερίδα των
            Ευρωπαϊκών Κοινοτήτων (σειρά L).
            "Εγινε στό Στρασβούργο , στίς 20 'Απριλίου 1982 .
                        O Γενικός Γραμματέας                            O Πρόεδρος
                             H. - J. ΟΡΙΤΖ                             P. DANKERT


title: 2010/507/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών για την εκτέλεση του προϋπολογισμού του έβδομου, όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/117

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών για την εκτέλεση του προϋπολογισμού του έβδομου, όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2008
   (2010/507/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση της Επιτροπής για την παρακολούθηση των αποφάσεων απαλλαγής για το 2007 [COM(2009) 526 και το παράρτημά της SEC(2009) 1427],
   έχοντας υπόψη τους ισολογισμούς και λογαριασμούς διαχείρισης του έβδομου, όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2008 [COM(2009) 397 – C7-0171/2009],
   έχοντας υπόψη την έκθεση δημοσιονομικής διαχείρισης του έβδομου, όγδοου, ένατου και δέκατου Ευρωπαϊκού Ταμείου Ανάπτυξης για το 2008,
   έχοντας υπόψη τις χρηματοδοτικές πληροφορίες σχετικά με τα ευρωπαϊκά ταμεία ανάπτυξης [COM(2009) 310),
   έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτούνται από το έβδομο, όγδοο, ένατο και δέκατο Ευρωπαϊκό Ταμείο Ανάπτυξης για το οικονομικό έτος 2008, συνοδευόμενη από τις απαντήσεις της Επιτροπής (1),
   έχοντας υπόψη τη δήλωση η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (2),
   έχοντας υπόψη τις συστάσεις του Συμβουλίου, της 16ης Φεβρουαρίου 2010, για την απαλλαγή της Επιτροπής από την ευθύνη εκτέλεσης των εργασιών των Ευρωπαϊκών Ταμείων Ανάπτυξης για το οικονομικό έτος 2008 (5082/2010 – C7-0056/2010, 5084/2010 – C7-0057/2010, 5085/2010 – C7-0058/2010, 5086/2010 – C7-0059/2010),
   έχοντας υπόψη τη συμφωνία εταιρικής σχέσης μεταξύ των μελών της ομάδας κρατών της Αφρικής, Καραϊβικής και Ειρηνικού αφενός, και της Ευρωπαϊκής Κοινότητας και των μελών της αφετέρου, που υπογράφηκε στο Κοτονού στις 23 Ιουνίου 2000 (3) και τροποποιήθηκε στο Λουξεμβούργο στις 25 Ιουνίου 2005 (4),
   έχοντας υπόψη την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα, («Overseas association») (5), όπως τροποποιήθηκε με την απόφαση 2007/249/ΕΚ του Συμβουλίου, της 19ης Μαρτίου 2007 (6),
   έχοντας υπόψη το άρθρο 33 της εσωτερικής συμφωνίας, της20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ, (7)

   έχοντας υπόψη το άρθρο 32 της εσωτερικής συμφωνίας, της 18ης Σεπτεμβρίου 2000, εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας βάσει του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού (Μπενίν) στις 23 Ιουνίου 2000 και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (8),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, που εφαρμόζεται στην αναπτυξιακή χρηματοδοτική συνεργασία στο πλαίσιο της τέταρτης σύμβασης ΑΚΕ-ΕΚ (9),
   έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, που εφαρμόζεται στο ένατο Ευρωπαϊκό Ταμείο Ανάπτυξης (10),
   έχοντας υπόψη το άρθρο 142 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (11),
   έχοντας υπόψη το άρθρο 76, το άρθρο 77 τρίτη περίπτωση και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής ανάπτυξης (A7-0063/2010),

               1.

               επισημαίνει ότι οι τελικοί ετήσιοι λογαριασμοί του έβδομου, του όγδοου και του ένατου Ευρωπαϊκού Ταμείου Ανάπτυξης παρουσιάζονται στον πίνακα 1 της ετήσιας έκθεσης του Ελεγκτικού Συνεδρίου·

               2.

               εγκρίνει το κλείσιμο των λογαριασμών του έβδομου, όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2008·

               3.

               αναθέτει στον πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 269 της 10.11.2009, σ. 257.

      (2)  ΕΕ C 274 της 13.11.2009, σ. 235.

      (3)  ΕΕ L 317 της 15.12.2000, σ. 3.

      (4)  ΕΕ L 287 της 28.10.2005, σ. 4.

      (5)  ΕΕ L 314 της 30.11.2001, σ. 1 και ΕΕ L 324 της 7.12.2001, σ. 1.

      (6)  ΕΕ L 109 της 26.4.2007, σ. 33.

      (7)  ΕΕ L 156 της 29.5.1998, σ. 108.

      (8)  ΕΕ L 317 της 15.12.2000, σ. 355.

      (9)  ΕΕ L 191 της 7.7.1998, σ. 53.

      (10)  ΕΕ L 83 της 1.4.2003, σ. 1.

      (11)  ΕΕ L 78 της 19.3.2008, σ. 1.


Avis juridique important

|

31997D0291

97/291/ΕΚ: Απόφαση του Συμβουλίου της 26ης Απριλίου 1997 για τη σύναψη της συμφωνίας συνεργασίας και αμοιβαίας διοικητικής συνδρομής σε τελωνειακά ζητήματα μεταξύ της Ευρωπαϊκής Κοινότητας και της Δημοκρατίας της Κορέας

Επίσημη Εφημερίδα αριθ. L 121 της 13/05/1997 σ. 0013 - 0013

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1997 για τη σύναψη της συμφωνίας συνεργασίας και αμοιβαίας διοικητικής συνδρομής σε τελωνειακά ζητήματα μεταξύ της Ευρωπαϊκής Κοινότητας και της Δημοκρατίας της Κορέας (97/291/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι, στις 5 Απριλίου 1993, το Συμβούλιο εξουσιοδότησε την Επιτροπή να διαπραγματευθεί εξ ονόματος της Κοινότητας συμφωνίες τελωνειακής συνεργασίας με ορισμένους από τους κύριους εμπορικούς εταίρους της Κοινότητας 7ότι η συμφωνία συνεργασίας και αμοιβαίας διοικητικής συνδρομής σε τελωνειακά ζητήματα μεταξύ της Ευρωπαϊκής Κοινότητας και της Δημοκρατίας της Κορέας είναι σκόπιμο να εγκριθεί,ΑΠΟΦΑΣΙΖΕΙ:Άρθρο 1 Η συμφωνία συνεργασίας και αμοιβαίας διοικητικής συνδρομής σε τελωνειακά ζητήματα μεταξύ της Ευρωπαϊκής Κοινότητας και της Δημοκρατίας της Κορέας εγκρίνεται εξ ονόματος της Ευρωπαϊκής Κοινότητας.Το κείμενο της συμφωνίας επισυνάπτεται στην παρούσα.Άρθρο 2 Η Επιτροπή, επικουρούμενη από εκπροσώπους των κρατών μελών, θα εκπροσωπήσει την Κοινότητα στο πλαίσιο της μεικτής επιτροπής τελωνειακής συνεργασίας που συνεστήθη με το άρθρο 15 της συμφωνίας.Άρθρο 3 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία.Άρθρο 4 Ο Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 19 της συμφωνίας.Άρθρο 5 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 26 Απριλίου 1997.Για το ΣυμβούλιοΟ ΠρόεδροςE. KENNY